qundao/data-zh-poetry huggingface dataset:
游武夷作·其二
作者：陈韡
朝代：宋

来为羣元扣右扉，香生琼宇碧油围。
前驺所过风俱静，幽鸟不惊云与飞。
清啸一山旋暮角，和蒸九曲未秋衣。
胜游英槩真奇遇，卷入豪端放棹归。
游武夷作·其二
作者：陈韡
朝代：宋

来为群元扣右扉，香生琼宇碧油围。前驺所过风俱静，幽鸟不惊云与飞。清啸一山旋暮角，和蒸九曲未秋衣。胜游英槩真奇遇，卷入豪端放棹归。
九日送人
作者：陈颜
朝代：宋
体裁：古风

今夕遂独坐，今晨已别离。同此良宵中，秋意各自知。滟滟潮与汐，来往亦何为。嗟尔扁舟子，何时老藩篱。
散怀
作者：陈颜
朝代：宋
体裁：五言律诗

世乱无尔我，安心伏草茅。从今离虿尾，向晚转花稍。笔墨徜徉事，溪山淡泊肴。祇留兰与菊，傍我作知交。
輓友
作者：陈颜
朝代：宋
体裁：五言律诗

去与来相引，修随短共旋。只争生有骨，方信死无权。老友身前法，文章觉后圆。知君能悟此，哭唁一徒然。
临川桥歌
作者：陈骙
朝代：宋

壮兮沧溟跨蛟龙，丽兮霄汉垂螮蝀。疑若有神施磨砻，巩然不动如华崧。环瞻山幄凝翠空，俯睨溪纹织微风。夜半横浮沆瀣中，朝来掩映扶桑红。车马飒沓西复东，宏规硕利繄谁功。竞将大年寿我公，愿与此桥俱无穷。
临川桥歌
作者：陈骙
朝代：宋

壮兮沧溟跨蛟龙，丽兮霄汉垂螮蝀。
疑若有神施磨礲，巩然不动如华崧。
环瞻山幄凝翠空，俯睨溪纹织微风。
夜半横浮沆瀣中，朝来掩映扶桑红。
车马飒沓西復东，宏规硕利繄谁功。
竞将大年寿我公，愿与此桥俱无穷。
寄友
作者：陈鳞
朝代：宋
体裁：五言律诗

双鱼书不至，江上又空还。芳草去时路，暮云何处山。吟床花片积，钓石藓痕斑。惟有思君梦，迢迢夜度关。
失调名·莫待柳吹绵
作者：陈鹄
朝代：宋
体裁：词

莫待柳吹绵。吹绵时杜鹃。
句
作者：陈鹏
朝代：宋

桔柏江声犹在耳，木瓜园路已侵山。
隆庆
作者：陈鹏
朝代：宋
体裁：七言绝句

五丁尽力路通泉，百货东来蜀道贫。不以粪牛欺远俗，安知指虎有强臣。
卓锡泉
作者：陈鹏飞
朝代：宋
体裁：古风

披沙觅山泉，不知泉在师锡端。借师锡端卓白石，不见师泉见山锡。须弥芥子本无别，离一离二别胡越。我师胡越俱一家，一念遍满恒河沙。沙河现作天人相，一杯普供人天饷。
惠州作
作者：陈鹏飞
朝代：宋
体裁：七言绝句

手撷春畦爪甲香，黄荑紫笋快先尝。我今骈邑无三百，只有园蔬一味长。
赠邕管察推陈仲辅·其一
作者：陈鹏飞
朝代：宋

阑干一幅鹅溪绢，中有五箴排小篆。
古字今文认未了，火剂针铓俱瞑眩。
平生卷轴有膏肓，首尾年来逾错乱。
剩储药物走医门，掉头呕冷不下咽。
一落泥头千丈强，谢君欲拯非手援。
银鈎小变科斗文，挂我床头星斗烂。
退之处士阳冰手，驱逐习气车轮转。
光芒照耀肝胆醒，两眼频看泪如霰。
门前恶草锄又生，我病七年行復玩。
会须着意课儿童，日日床头诵千遍。
赠邕管察推陈仲辅·其一
作者：陈鹏飞
朝代：宋

阑干一幅鹅溪绢，中有五箴排小篆。古字今文认未了，火剂针铓俱瞑眩。平生卷轴有膏肓，首尾年来逾错乱。剩储药物走医门，掉头呕冷不下咽。一落泥头千丈强，谢君欲拯非手援。银钩小变科斗文，挂我床头星斗烂。退之处士阳冰手，驱逐习气车轮转。光芒照耀肝胆醒，两眼频看泪如霰。门前恶草锄又生，我病七年行复玩。会须著意课儿童，日日床头诵千遍。
赠邕管察推陈仲辅·其二
作者：陈鹏飞
朝代：宋
体裁：七言律诗

幕下谁人识杲之，微闻赞画向莲池。登楼不恨乡关远，拄笏只言山色奇。直道自能消鬼魅，高人何处不轩羲。它年坐上话铜狄，可是蓬莱清浅时。
题释英白云集
作者：陈麟
朝代：宋

树立烟行句，工夫百炼成。
年方登弱冠，诗已有高名。
湖上看山色，松边听瀑声。
无心趋利禄，谁识白云情。
题释英白云集
作者：陈麟
朝代：宋

树立烟行句，工夫百鍊成。年方登弱冠，诗已有高名。湖上看山色，松边听瀑声。无心趋利禄，谁识白云情。
游净社寺
作者：陈龟年
朝代：宋

古寺何年斩，山空一片云。
乔松含晚翠，修竹洒清阴。
老衲朝阳缀，睢鸠带雨吟。
游净社寺
作者：陈龟年
朝代：宋

古寺何年斲，山空一片云。乔松含晚翠，修竹洒清阴。老衲朝阳缀，雎鸠带雨吟。俗缘何日了，借榻净尘心。
游浄社寺
作者：陈龟年
朝代：宋

古寺何年斲，山空一片云。
乔松含晚翠，修竹洒清阴。
老衲朝阳缀，雎鸠带雨吟。
俗缘何日了，借榻浄尘心。
龟山
作者：陈龟年
朝代：宋
体裁：七言绝句

山是东南第一峰，长淮古汴渺连空。登临不是观泉石，心折神皋指顾中。
戏书僧房窗纸
作者：陕府知县
朝代：宋
体裁：七言绝句

尔非慧远我非陶，何事窗间酒一瓢。僧野避人聊自醉，卧看风竹影萧萧。
戲書僧房窗紙
作者：陝府知縣
朝代：宋

爾非慧遠我非陶，何事窗間酒一瓢。
僧野避人聊自醉，卧看風竹影蕭蕭。
哨遍
作者：陳
朝代：宋

多病倦遊，在家又貧，畢竟如何是。十萬錢，騎鶴更揚州，是人間幾曾有底。算一生，大都能消幾屐，勞神到老成何事。趁齒落已雙，髮絲在兩，歸尋閒裡滋味。不見青雲路有危機。金縷歌聲，漸變成悲。待思大東門，憶鶴華亭，悔之晚矣。休，歸去來兮，北山幸有閒田地。地瘠宜瓜菜，引泉鑿成方沚。這仲子蔬園，三公不換，況東陵自來瓜美。間走馬溪頭，倚闌垂釣，解衣自濯清泚。釀山泉、時復一中之。琴橫膝。古淡無弦有音徽。送歸鴻、暮雲千里。蓬萊自古無路，玄圃何時到，只消曲幾蒲團，鎮日閒廬打眭。這乾坤日月，更遠遊、問他王子。
蘭陵王
作者：陳
朝代：宋

角聲切。何處梅梢弄雪。還鄉夢，玉井樓前，千朵芙蕖插空碧。鄰翁問訊息。為說紅塵倦客。應憐笑、弓劍旌旗，底事留人未歸得。淮山舊相識。記急處笙歌，靜裡鋒鏑。隋堤楊柳猶春色。嗟十載人事，幾番棋局，青油年少已鬢白。漫惆悵京國。朱墨。困無力。似病鶴樊籠，老驥羈勒。夕陽不繫棲林翼。待添竹東圃，種松西陌。功名休問，吾老矣，付俊傑。
題淡山巖
作者：陳□諒
朝代：宋

我聞淡山之岩深且幽，崆嵌邃竇堪尋搜。
禪龕剝落氣尚古，龍象□徙初誰謀。
神仙窟□信有□，功出天造非人侔。
谽谺磥砢駭未見，石壁字隠苔侵鎪。
山靈疇昔莫□祕，巨蟒豈得於中留。
吟來珠璣重滿把，我幸蠟屐欣從游。
贈靈巖元長老·其一
作者：陳一向
朝代：宋

杖錫池邊六月寒，一泓泉鑑潄瑯玕。
直疑夜半天風起，吹落仙人沆瀣盤。
贈靈巖元長老·其三
作者：陳一向
朝代：宋

濃嵐滴翠曉氤氳，洗我塵襟一二分。
歸步怪來輕欲舉，朝衣猶带北山雲。
贈靈巖元長老·其二
作者：陳一向
朝代：宋

證明臺上玉爐煙，童子生雲不計年。
對面飛橋架丹壑，此中別有一家山。
贈靈巖元長老·其四
作者：陳一向
朝代：宋

五花殿角片是間，又被紅塵引出山。
第一山前聊駐馬，幾聲雞犬吠雲間。
題泰山靈巖寺
作者：陳一向
朝代：宋

石龜泉畔鐵袈裟，上有猿銜五色花。
見說道人時掛搭，旋將青拂掃煙霞。
維揚懷項朴菴
作者：陳一齋
朝代：宋

長鋏悲彈負壯遊，京華倦客又揚州。
西風昨夜他鄉夢，明月故人何處樓。
石塔鐘殘楓葉暝，瓜州棹遠荻花秋。
幽窗一點寒燈影，徙倚闌干生暮愁。
谿亭次汪桐陽
作者：陳一齋
朝代：宋

空亭明遠嶂，老樹黯餘矄。
野興臨流坐，秋聲入夜聞。
漁歸孤棹月，鶴睡一松雲。
記得前溪路，人家兩岸分。
送劉蒙川
作者：陳一齋
朝代：宋

春草征帆遠，春江落日程。
瘴鄉官是客，儒服老談兵。
海闊龍無影，山空鳳不鳴。
梅花東閣路，悽斷故人情。
千秋歲
作者：陳三聘
朝代：宋

當年漁隱，路轉桃溪匯。流水下，青山外。客行花徑曲，月上松門對。撐艇子，雪中蓑笠親曾載。老去誰傾蓋。腰瘦頻移帶。人健否，花仍在。明年春更好，來向花前醉。青鬢改，恁時難拼千金買。
南柯子·南歌子
作者：陳三聘
朝代：宋

別後驚人遠，歸心怯櫓柔。晚天涼思冷於秋。冷浸一溪明月、水彌流。醉裡狂仍在，吟餘趣極幽。夜深何用數更籌。別有好風吹酒、不須求。
南柯子·南歌子
作者：陳三聘
朝代：宋

月傍雲頭吐，風將雨腳吹。夜深烏鵲向南飛。應是星娥顰恨、入雙眉。舊怨垂千古，新歡只片時。一年屈指數佳期。到得佳期別了、又相思。
南柯子·南歌子
作者：陳三聘
朝代：宋

煙樹觀前浦，風蘋聽遠洲。等閒來上水邊樓。悵望天涯、何處有歸舟。香斷燈花夜，歌停扇影秋。欲緘尺素說離愁。不見雙魚、空有大江流。
卜算子
作者：陳三聘
朝代：宋

澗下水聲寒，壑底松風靜。時有清香度竹來，步月尋疏影。往事屬東風，試問花應省。曾是花前把酒人，別夢溪堂冷。
卜算子
作者：陳三聘
朝代：宋

雪後竹枝風，醉夢風吹醒。瘦立寒階滿地春，淡月梅花影。門外轆轤寒，曉汲喧金井。長笛何人更倚樓，玉指風前冷。
好事近
作者：陳三聘
朝代：宋

我欲御天風，飛上廣寒宮闕。撼動一輪秋桂，照人間愁絕。歸來須著酒消磨，玉面點紅纈。起舞為君狂醉，更何須邀月。
好事近
作者：陳三聘
朝代：宋

枝上幾多春，數點不融香雪。縱有筆頭千字，也難誇清絕。豔桃穠李敢爭妍，清怨笛中咽。試策短筇溪上，看影浮波月。
宜男草
作者：陳三聘
朝代：宋

搖落丹楓素秋後。舞長亭、尚餘衰柳。別夢迴、憶得霜柑分我，應自有、濃香噀手。宿酲誰解三杯酒。曉山橫、望中銜鬥。人去也、縱得相逢似舊，問當日、紅顏在否。
宜男草
作者：陳三聘
朝代：宋

綠水黏天淨無浪。轉東風、縠紋微漲。箇中趣、莫遣人知，容我日日、扁舟獨往。平生書癖已無恙。解名韁、更逃羈網。春近也、梅柳頻看，枝上玉蕊、金絲暗長。
惜分飛
作者：陳三聘
朝代：宋

莫唱驪駒容首聚。花徑重來微步。從此朝天去。故山怨鶴棲猿侶。試卜西園春在否。無奈濛濛細雨。明日長亭路。斷魂芳草人何處。
朝中措
作者：陳三聘
朝代：宋

去年曾醉杏花坊。柳色間輕黃。重覓舊時行跡，春風滿路梅香。平沙岸草，夫差故國，知是吾鄉。夢斷數聲柔櫓，只應已過橫塘。
朝中措
作者：陳三聘
朝代：宋

朝來和氣滿西山。拄頰小闌干。柳色野塘幽興，梅花紙帳輕寒。三杯淡酒，玉腴蔬嫩，青縷堆盤。細寫池塘詩夢，玉人翦做春幡。
朝中措
作者：陳三聘
朝代：宋

求田何處是生涯。雙鬢已先華。隨分夏涼冬暖，賞心秋月春花。吾年如此，愁來問酒，困後呼茶。結社竹林詩老，卜鄰江上漁家。
朝中措
作者：陳三聘
朝代：宋

秋山橫截半湖光。湖渚橘枝黃。紈扇罷搖蟾影，練衣已怯風涼。插紅裂蟹，銀絲鱠鯽，莫負傳觴。醉裡乾坤廣大，人間寵辱兼忘。
朝中措
作者：陳三聘
朝代：宋

草堂春過一分餘。幽事酒醒初。琴調細鳴焦木，矢聲不斷銅壺。關心藥裹，忘年蓑笠，自著潛夫。雨後長鑱東麓，月明短艇西湖。
水調歌頭
作者：陳三聘
朝代：宋

有客念行役，勁氣凜於秋。男兒未老，銜命如虜亦風流。決定平戎方略，恢復舊燕封壤，安用割鴻溝。莫獻肅霜馬，好衣白狐裘。我何人，懷壯節，但凝愁。平生未逢知己，噲伍實堪羞。金馬文章何在，玉鼎勳庸何有，一笑等雲浮。拼斷好風月，羯鼓打梁州。
水調歌頭
作者：陳三聘
朝代：宋

玉鑑十分滿，清露一年秋。漂流蹤跡，誰念楚尾與吳頭。此夜刮明塵眼。望極好張詩膽。何處有高樓。浩蕩銀潢冷，縹緲白雲浮。笑勞生，難坎止，亦乘流。闌干拍碎，清夜起舞不勝愁。萬里關河依舊。一寸功名烏有。清淚滴衣裘。老去心空在，歸夢繞蘋洲。
浣溪沙
作者：陳三聘
朝代：宋

不怕春寒更出遊。蘭橈飛動卻驚鷗。煙光佳處輒遲留。屏曲未曾歌醉夢，眉尖空只鎖閒愁。從教絲柳絆行舟。
浣溪沙
作者：陳三聘
朝代：宋

不躍銀鞍與繡韉。曲筇芒蹺見衰年。尋幽來立渡頭船。碧澗芹羹珍下箸，紅蓮香飯樂歸田。不妨尊酒興悠然。
浣溪沙
作者：陳三聘
朝代：宋

簾押低垂月影疏。梅枝和雪玉相扶。兒家春信入來無。半墜寶釵慵覽鏡，任偏羅髻卻拈書。琴心誰與問相如。
浣溪沙
作者：陳三聘
朝代：宋

翠幕遮籠錦一叢。尊前初見淺深紅。淡雲和月影蔥蘢。醉態只疑春睡裡，啼妝愁聽雨聲中。更燒銀燭醉東風。
浣溪沙
作者：陳三聘
朝代：宋

越浦潮來資訊通。吳山不見暮雲重。人生何事各西東。煙外好花紅淺淡，雨餘芳草綠蔥蘢。苦無歡意敵春濃。
浣溪沙
作者：陳三聘
朝代：宋

酒力先從臉暈生。粉妝新麗笑相迎。曉寒高護彩雲輕。不語似愁春力淺，有情應恨燭花明。更於何處覓傾城。
浣溪沙
作者：陳三聘
朝代：宋

點檢尊前花柳叢。於中偏佔牡丹風。等閒言語慣迎逢。扇影不搖珠的皪，釵梁斜嚲玉玲瓏。夢魂長向楚江東。
浪淘沙
作者：陳三聘
朝代：宋

風雨晚春天。芳興慵慳。淺紅稠綠滿園間。獨有梨花三四朵，留住春寒。年少躍金鞍。咫尺關山。倦飛如我已知還。灑向東風千點淚，衣上重看。
減字木蘭花
作者：陳三聘
朝代：宋

先生困熟。萬卷書中聊託宿。似怯清寒。更爇都梁向博山。遊仙夢杳。啼鳥聲中春又曉。未著烏紗。獨坐溪亭數落花。
減字木蘭花
作者：陳三聘
朝代：宋

凝雲不動。玉海無聲千丈凍。來倚闌干。襟袖憑虛徹骨寒。歸心易折。後夜月明應恨別。罨畫圖邊。著我披蓑上釣船。
減字木蘭花
作者：陳三聘
朝代：宋

東籬黃菊。細拈香枝人事熟。少緩芳尊。且醉儂家麴米春。老人齋戒。底事新來移角帶。歸夢相關。明月松江萬頃寬。
減字木蘭花
作者：陳三聘
朝代：宋

殷勤舉白。昨夜東風猶有雪。莫恨春遲。曾見梅花第一枝。陰晴未決。早晚清明新火活。夢繞秦樓。欲趁歸潮上客舟。
減字木蘭花
作者：陳三聘
朝代：宋

盈盈嫋嫋。欲問卿卿還好好。無奈嬌何。折折湘裙薄薄羅。尊前顧曲。舞作迴風花拍促。壓盡時流。棋裡輸伊一百籌。
滿江紅
作者：陳三聘
朝代：宋

天豈無情，天若道、有情也老。功名事、問天因甚，蒙人不了。好伴雲煙耕谷口，休將翰墨傳江表。算鬢邊、能得幾春風，驚秋早。陶令尹，張京兆。懷舒嘯，貪榮耀。盡南柯一夢，漏殘鍾曉。滕閣暮霞孤鶩舉，庾樓明月烏飛繞。念老來、於此興無窮，知音少。
滿江紅
作者：陳三聘
朝代：宋

斜日熔金，三萬頃、棹歌齊舉。風不動、採蘋雙槳，翠鬟相語。月殿欲浮蟾兔魄，海神不放魚龍舞。到今宵、秋氣十分清，無今古。君試喚，扁舟侶。來伴我，瀟湘渚。共夷猶春浪，笑歌秋浦。霸越獨高身退後，塵纓未濯人誰許。嘆酒杯、不到子陵臺，劉伶土。
滿江紅
作者：陳三聘
朝代：宋

紺縠浮空，山擁髻、晚來風急。吹驟雨、藕花千柄，豔妝新浥。窺鑑粉光猶有淚，凌波羅襪何曾溼。訝漢宮、朝罷玉皇歸，凝情立。尊前恨，歌三疊。身外事，輕飛葉。悵當年空擊，誓江孤楫。雲色遠連平野盡，夕陽偏傍疏林入。看月明、冷浸碧琉璃，君須吸。
滿江紅
作者：陳三聘
朝代：宋

薄日輕雲，天氣好、相將祈谷。民情喜、頌聲洋溢，清風斯穆。飲酒不多元有量，吟詩無數添新軸。對古人、一笑我真愚，君無俗。斜川路，經行熟。黃花在，歸心足。問淵明去後，有誰能屬。神武衣冠驚夢裡，江湖漁釣論心曲。但從今、散發更披襟，誰能束。
臨江仙
作者：陳三聘
朝代：宋

夜飲只愁更漏促，留連笑罥薔薇。歌聲繚繞徹簾幃。坐中清淚落，樑上暗塵飛。重睹舞腰驚束素，不應更褪羅衣。別來容易見來稀。次公狂已甚，不醉亦忘歸。
臨江仙
作者：陳三聘
朝代：宋

白首故人重會面，論交爾汝忘形。從今心跡喜雙清。飛鴻追往事，為蝶笑餘生。琥珀杯濃春正好，此懷端為君傾。舊時猿鶴敢寒盟。鳩居從拙計，鵬翼任高程。
菩薩蠻
作者：陳三聘
朝代：宋

春城辦得紅蕖了。紅蕖未點春先到。新月入新年。方才今夜圓。雲屏誰為隔。腸斷金釵客。好語寫春幡。都教席上看。
菩薩蠻
作者：陳三聘
朝代：宋

楊花滿院飛紅索。春光不似人情薄。樓閣斷霞明。梨花開晚晴。玉虯香散後。扶困三杯酒。不是聽思歸。歸心思此時。
菩薩蠻
作者：陳三聘
朝代：宋

筇枝探得梅開了。青鞋漸踏江頭草。日日作東風。海棠相次紅。離多良會少。此計應須早。莫待作行人。卻將愁送春。
虞美人
作者：陳三聘
朝代：宋

乾紅翦碎煩纖玉。相併黃金粟。漢宮素面說明妃。馬上秋風應解、著燕支。黃昏小樹堪愁絕。不比梅花月。滿天風露透肌涼。插取雙枝歸去、是誰香。
虞美人
作者：陳三聘
朝代：宋

天公意向人情滿。燈月教同看。中秋雖是十分明。不比今宵處處、有華燈。豔桃穠李歌闌後。更醉青樓酒。不妨飲盡玉東西。橫笛聲中春色、要君知。
虞美人
作者：陳三聘
朝代：宋

融融睡覺東風息。行到溪亭側。一枝梅玉似人人。索笑依然消瘦、不禁春。相逢試問情多少。應怪山翁老。翠羅高護結花鄰。一任餘芳爭學、捧心顰。
虞美人
作者：陳三聘
朝代：宋

飛瓊曉壓梅枝重。酒面羊羔凍。誰將縞帶逐車翻。明月秦樓昨夜、不勝寒。何須捲起重簾幕。愁怕春羅薄。玉杯持勸醉厭厭。無奈有人籠袖、出香尖。
蝶戀花
作者：陳三聘
朝代：宋

閶闔城西山四面。鴨綠鱗鱗，輕拍橫塘岸。一陣東風羊角轉。望中已覺孤帆遠。獨恨尋芳來較晚。柘老桑稠，農務村村遍。山鳥勸酤官酒賤。炊煙深巷聽繅繭。
西江月
作者：陳三聘
朝代：宋

春事已濃多日，遊人偏盛今年。梨花寒食雨餘天。鴨綠含風浪淺。翠袖半黏飛粉，羅衣尚怯輕寒。不辭歸路委香鈿。門外東風如箭。
西江月
作者：陳三聘
朝代：宋

詩眼曾逢花面，畫圖還識春嬌。當年風格太妖饒。粉膩酥柔更好。酒暈不溫香臉，玉慵猶怯輕綃。春風別後又秋高。再見只應人老。
醉落魄·一斛珠
作者：陳三聘
朝代：宋

東風寒絕。江城待得花枝發。欲知此夜碧天闊。
鷓鴣天
作者：陳三聘
朝代：宋

指剝春蔥去採蘋。衣絲秋藕不沾塵。眼波明處偏宜笑，眉黛愁來也解顰。巫峽路，憶行雲。幾番曾夢曲江春。相逢細把銀釭照，猶恐今宵夢似真。
鷓鴣天
作者：陳三聘
朝代：宋

昨夜東風怒不成。曉來猶自掃殘英。半酸梅子連枝重，無力楊花到地輕。情易感，涕先零。玉虯香冷更悽清。事如芳草綿綿遠，恨比浮雲冉冉生。
鷓鴣天
作者：陳三聘
朝代：宋

翦碎霜綃巧作團。玉纖特地破朝寒。疏花好向釵橫見，瘦影難敲月墮看。將舊恨，入眉彎。不須多樣縷金旛。當時千點東風淚，怪見妝成粉未乾。
鷓鴣天
作者：陳三聘
朝代：宋

酒暈從教上臉丹。春愁何事點眉山。都將別後深深意，且向尊前細細看。多少恨，說應難。粉巾空染淚斕斑。爐猊箏雁長閒卻，明月樓心夜正寒。
南池
作者：陳丕
朝代：宋

雜樹疏陰覆小亭，池塘流水自泠泠。
殘荷猶結高秋綠，深柳遍含斜日清。
宇內誰堪千古在，眼中吾已二毛侵。
舊時游侶晨星似，牆角啼蛩不可聽。
句·其四
作者：陳丕
朝代：宋

春禽得意千般語，澗草無名百種香。
思古堂
作者：陳世卿
朝代：宋

思古堂前酒一尊，共談時事出孤村。
臨期上馬無他囑，多買詩書教子孫。
淘金山
作者：陳世卿
朝代：宋

未覆一簣土，便作千仞觀。
一自登巉巖，培塿視群山。
翠竹峰
作者：陳世卿
朝代：宋

翠竹峰前是我家，歸來重整舊生涯。
煙霞尚有留人意，爭奈門前駟馬車。
遊黄楊巖
作者：陳世卿
朝代：宋

朔風夜號空，于隅幾枝木。
深山自春色，芳草不凋綠。
朋來得進遊，招提藏翠麓。
新酒赤如丹，竹萌肥勝肉。
一醉出門去，缺月掛修竹。
歸路沙溪淺，危橋濺寒玉。
夜過渭濱居，門庭應不俗。
對座寂無言，泉聲如擊築。
宗明更可人，相邀勤秉燭。
開緘得捷音，豺狼俱面北。
迴櫂今可矣，賞心嗟未足。
西去有奇巖，祥雲覆華屋。
箕踞列千人，未充空洞腹。
更約林宗俱，來伴白雲宿。
元夕八首·其一
作者：陳世崇
朝代：宋

看燈螃蟹月前供，迓鼓金銷畫領中。
簾捲重樓燈乍試，柳稍風暖雪初融。
元夕八首·其七
作者：陳世崇
朝代：宋

天街簫鼓厭繁華，靜訪湖山釋子家。
珍玩圖書尤絢眼，選僧堂裏萬蓮華。
元夕八首·其三
作者：陳世崇
朝代：宋

風飄蹀躞步摇輕，相喚相呼去看燈。
笑整玉梅藏素手，香肩三角卸吳綾。
元夕八首·其二
作者：陳世崇
朝代：宋

蒼頭喝道燭光微，梅壓烏雲柳壓眉。
打塊成團嬌又顫，閙蛾簇簇翠冠兒。
元夕八首·其五
作者：陳世崇
朝代：宋

買市今宵看帥臣，九衢車馬隘香塵。
歡呼百姓同霑惠，無限攙行賣卜人。
元夕八首·其八
作者：陳世崇
朝代：宋

寒星萬點御香飄，和氣潜回積雪消。
盈耳嵩呼聲不絕，熙熙春意入簫韶。
元夕八首·其六
作者：陳世崇
朝代：宋

女童清樂玉琮琤，一道群絲緩合笙。
更看蘇家坊傀儡，軟風嬌送杵歌聲。
元夕八首·其四
作者：陳世崇
朝代：宋

麝圓䭔拍澄沙團，餶飿糖霜乳橘盤。
蕉葉柿花宜利少，叫聲渾雜市聲歡。
題曾氏諸帖
作者：陳世崇
朝代：宋

南豐而後艇齋君，忠義詞章萃一門。
手澤流芳凌劫火，欽承猶得到來孫。
壺公山
作者：陳中
朝代：宋

深澗無人草自斑，獨隨流水入深山。
隔林嵐氣青煙潤，滿地松陰白晝閑。
野鳥聽經當戶入，洞龍带雨自天還。
登高試望莆城景，一騎斜陽晚度關。
羅叢巖
作者：陳中
朝代：宋

矗矗山光映，團團樹影重。
斷猿啼午夜，孤鶴唳秋風。
茶嶺
作者：陳中孚
朝代：宋

天柱峰頭撥曉雲，靈芽一寸得先春。
紫芹綠筍方知貴，雷發鎗旗未足珍。
祠南海神
作者：陳之方
朝代：宋

湯湯南溟，百川所潴。
有赫其靈，有嚴其居。
神宅于幽，誠格者應。
其應維何，皇帝仁聖。
幢旄鼓鐃，疇往祇祠。
揭揭程公，神之聽之。
祀事之既，神明歡喜。
飈馳龍翔，一息萬里。
衍涸濡焦，既盈既優。
廟社億年，血食均休。
石千里來自崑山陳闊未幾倏爾言別輒成詩少舒戀戀·其一
作者：陳之茂
朝代：宋

零露滋百草，灼灼黄花披。
眷此忘憂物，一杯誰共持。
人生豈無好，所樂在所知。
開門望三益，邂逅得所思。
鳴弦詠綢繆，歲暮以爲期。
倏駕不可留，良會復何時。
不愁道路隔，但恐人事違。
石千里來自崑山陳闊未幾倏爾言別輒成詩少舒戀戀·其二
作者：陳之茂
朝代：宋

烏鵲巢空壇，鸞鳳伏荆杞。
懷抱發永歎，感深念君子。
斯人在空谷，弗御紈與綺。
松柏培不榮，芝蘭種不起。
浩浩歲月移，日暮雪霜底。
物理固非常，循環有終始。
但保千金軀，清尊傾綠蟻。
皇恩寺
作者：陳之邵
朝代：宋

老檜喬松路屈盤，翬飛金碧照巖端。
僧尋翠巘曾揮錫，客厭紅塵屢解鞍。
望斷四天春野闊，夢回一枕夜濤寒。
陽休況是多佳句，吟罷碧雲時倚闌。
句
作者：陳二叔
朝代：宋

金刀劈破紫穰瓢，撒下丹砂數白粒。
亞字謎
作者：陳亞
朝代：宋

若教有口便啞，且要無心爲惡。
中間全沒肚腸，外面强生稜角。
句·其一
作者：陳亞
朝代：宋

若是道人頭不白，老人當日合烏頭。
句·其一〇
作者：陳亞
朝代：宋

浪平山接影，山盡樹回根。
句·其七
作者：陳亞
朝代：宋

無雨若還過半夏，和師曬作葫蘆巴。
句·其三
作者：陳亞
朝代：宋

布袍袖里懷漫刺，到處遷延胡索人。
句·其九
作者：陳亞
朝代：宋

蔡襄無口便成衰。
句·其二
作者：陳亞
朝代：宋

棋怕臘寒呵子下，衣嫌春暖縮紗裁。
句·其五
作者：陳亞
朝代：宋

收寒歸地底，表老向人間。
句·其八
作者：陳亞
朝代：宋

如僧清早厨邊過，偷却黄興料裏蹄。
句·其六
作者：陳亞
朝代：宋

吏辭如賀日，民送似迎時。
句·其四
作者：陳亞
朝代：宋

馬嘶曾到寺，犬吠乍行村。
和魏周輔
作者：陳亞
朝代：宋

昔賢自是堪加罪，非敢言君愛竊詩。
尀耐古人多意智，預先偷子一聯詩。
嗤人面黑
作者：陳亞
朝代：宋

笑似烏梅裂，啼如豉汁流。
眉間粘帖子，已上是幞頭。
惜竹
作者：陳亞
朝代：宋

出檻亦不翦，從教長舊叢。
年年到朱夏，葉葉是清風。
懷舊隠
作者：陳亞
朝代：宋

多媿當年未第間，卜居人外得清閑。
排聯花品曾非僭，愛惜苔錢不是慳。
秋閣詩情天淡淡，夕溪漁思月彎彎。
而今慚厚明朝祿，敢念藏愚莫買山。
戒子孫詩
作者：陳亞
朝代：宋

滿室圖書雜典墳，華亭仙客岱雲根。
他年若不和花賣，便是吾家好子孫。
戲答楊球
作者：陳亞
朝代：宋

蒙君遺長牋，語意如何說。
請看身上衣，裩中本無蝎。
生查子
作者：陳亞
朝代：宋

小院雨餘涼，石竹風生砌。罷扇盡從容，半下紗廚睡。起來閒坐北亭中，滴盡真珠淚。為念婿辛勤，去折蟾宮桂。
生查子
作者：陳亞
朝代：宋

朝庭數擢賢，旋佔凌霄路。自是鬱陶人，險難無移處。也知沒藥療飢寒，食薄何相誤。大幅紙連粘，甘草歸田賦。
生查子
作者：陳亞
朝代：宋

浪蕩去未來，躑躅花頻換。可惜石榴裙，蘭麝香銷半。琵琶閒抱理相思，必撥朱弦斷。擬續斷朱弦，待這冤家看。
生查子
作者：陳亞
朝代：宋

相思意已深，白紙書難足。字字苦參商，故要檳郎讀。分明記得約當歸，遠至櫻桃熟。何事菊花時，猶未回鄉曲。
登湖州銷暑樓
作者：陳亞
朝代：宋

重樓肆登賞，豈羨石爲廊。
風月前湖近，軒窗半夏凉。
罾青識漁浦，芝紫認仙鄉。
却恐當歸闕，靈臺爲別傷。
藥名詩
作者：陳亞
朝代：宋

地居京界足親知，倩借尋常無歇時。
但看車前牛領上，十家皮沒五家皮。
詩一首
作者：陳亞
朝代：宋

張公喫酒李公醉，自古人言信有之。
陳亞今年新及第，滿城人賀李衙推。
梅花
作者：陳亦梅
朝代：宋

江郊車馬滿斜輝，爭赴城南未掩扉。
要識梅花無盡藏，人人襟袖带香歸。
一叢花
作者：陳亮
朝代：宋

冰輪斜輾鏡天長。江練隱寒光。危闌醉倚人如畫，隔煙村、何處鳴桹。烏鵲倦棲，魚龍驚起，星斗掛垂楊。蘆花千頃水微茫。秋色滿江鄉。樓臺恍似遊仙夢，又疑是、洛浦瀟湘。風露浩然，山河影轉，今古照淒涼。
七娘子
作者：陳亮
朝代：宋

風流家世傳張緒。似靈和新種垂楊縷。綺席摛詞，銀臺奏賦。當年夢繞蓬山路。賣花聲斷藍橋暮。記吟鞭醉帽曾經處。蜀郡歸來，荊州老去。心情零亂隨風絮。
南歌子
作者：陳亮
朝代：宋

池草抽新碧，山桃褪小紅。尋春閒過小園東。春在亂花深處、鳥聲中。遊鐙歸敲月，春衫醉舞風。誰家三弄學元戎。吹起閒愁，容易上眉峰。
南鄉子
作者：陳亮
朝代：宋

人物滿東甌。別我江心識俊遊。北盡平蕪南似畫，中流。誰系龍驤萬斛舟。去去幾時休。猶自潮上更來頭。醉墨淋漓人感舊，離愁。一夜西風似夏不。
南鄉子
作者：陳亮
朝代：宋

風雨滿蘋洲。繡閣銀屏一夜秋。當日襪塵何處去，溪樓。怎對煙波不淚流。天際自歸舟。浪卷濤翻一葉浮。也似我儂魂不定，悠悠。宋玉方悲庾信愁。
卜算子
作者：陳亮
朝代：宋

悄靜菊花天，洗盡梧桐雨。倍九周遭爛熳開，祝壽當頭取。頂戴玉袍黃，疊秀金稜吐。仙種花容晚節香，人願爭先睹。
及第謝恩和御賜詩韻
作者：陳亮
朝代：宋

雲漢昭回倬錦章，爛然衣被九天光。
已將德雨平分布，更把仁風與奉揚。
治道脩明當正宁，皇威震疊到遐方。
復讎自是平生志，勿謂儒臣鬢髮蒼。
品令
作者：陳亮
朝代：宋

瀟灑林塘暮。正迤邐、香風度。一番天氣，又添作瓊枝玉樹。粉蝶無蹤，疑在落花深處。深沈庭院，也捲起、重簾否。十分春色，依約見了，水村竹塢。怎向江南，更說杏花煙雨。
壽曾主管·其一
作者：陳亮
朝代：宋

累世名稱閥閲高，搢紳維復似英豪。
宏才咸許致千里，小試先觀夢四刀。
方正寧容遷嶽麓，清明端可鑒絲毫。
文章政事傳家美，須信池中有鳳毛。
壽曾主管·其二
作者：陳亮
朝代：宋

豫章此夕誕賢良，非霧非煙遶畫堂。
正是庭蘭爭秀發，更當隴麥弄輕黄。
一杯爲壽滄溟窄，萬口同詞日月長。
朝晚定知歸禁近，千年常得侍清光。
天仙子
作者：陳亮
朝代：宋

一夜秋光先著柳。暑力平明羞失守。西風不放入簾幃，饒永晝。沈煙透。半月十朝秋定否。指點芙蕖凝佇久。高處成蓮深處藕。百年長共月團圓，女進男，酒稱壽。一點浮雲人似舊。
好事近
作者：陳亮
朝代：宋

橫玉叫清宵，簾外月侵殘燭。人在畫樓高處，倚闌干幾曲。穿雲裂石韻悠揚，風細斷遠續。驚落小梅香粉，點一庭苔綠。
好事近
作者：陳亮
朝代：宋

的皪兩三枝，點破暮煙蒼碧。好在屋簷斜入，傍玉奴橫笛。月華如水過林塘，花陰弄苔石。欲向夢中飛蝶，恐幽香難覓。
好事近
作者：陳亮
朝代：宋

籬菊吐寒花，香弄小園秋色。攜手畫闌西畔，憶去年同摘。小亭依舊鎖西風，往事已無跡。懶向碧雲深處，問徵鴻訊息。
小重山
作者：陳亮
朝代：宋

碧幕霞綃一縷紅。槐枝啼宿鳥，冷煙濃。小樓愁倚畫闌東。黃昏月，一笛碧雲風。往事已成空。夢魂飛不到，楚王宮。翠綃和淚暗偷封。江南闊，無處覓徵鴻。
廷對應制
作者：陳亮
朝代：宋

皇朝銳意急英賢，虜據中原七十年。
際遇風雲凡事別，積功日月壯心愆。
管簫器小誰能識，孔孟人存用則傳。
慚負壽皇勤教育，奏篇半徹冕旒前。
思佳客
作者：陳亮
朝代：宋

花拂闌干柳拂空。花枝綽約柳鬟松。蝶翻淡碧低邊影，鶯囀濃香杪處風。深院落，小簾櫳。尋芳猶憶舊相逢。橋邊攜手歸來路，踏皺殘花幾片紅。
採桑子
作者：陳亮
朝代：宋

桃花已作東風笑，小蕊嫣然。春色暄妍。緩步煙霞到洞天。一杯滿瀉蒲桃綠，且共留連。醉倒花前。也佔紅香影裡眠。
暮花天·花發沁園春
作者：陳亮
朝代：宋

天意微慳，春工多裕，長鬚末後殷勤。骨瘦挽先，肌韻恰好，花頭徑尺徐陳。紅黃粉紫，更牛家、姚魏為真。留幾種，蒂殢中州，異時齊頓渾身。承平當日開多少，笙歌何限，是甚人人。氣入江南，心知芍藥，彷彿前事猶存。名品應須，認舊家，雨露方新。成一處，蓓蕾根株，剩看諸譜紛紛。
朝中措
作者：陳亮
朝代：宋

蓼花風淡水雲纖。倚閣卷重簾。索寞敗荷翠減，蕭疏晚□紅添。魂銷天末，眉橫遠岫，斜掛新蟾。誰信故人千里，此時卻到眉尖。
柳梢青
作者：陳亮
朝代：宋

柳絲煙織。掩映小池，鱗鱗波碧。幾片飛花，半簷殘雨，長亭愁寂。憑高望斷江南，悵千里、疏煙淡日。鬥草風流，弄梅情分，教人思憶。
桂枝香
作者：陳亮
朝代：宋

仙風透骨。向夏葉叢中，春花重出。駿發天香，不是世間尤物。佔些空闊閒田地，共霜輪、伴他秋實。淺非冷蕊，深非幽豔，中無倚握。任拈取、龍涎篤耨。兒女子看承，萬屈千屈。做數珠見，刻畫毋鹽唐突。不知幾樹欒團著，但口吻、非鳴雲室。是耶非也，書生見識，聖賢心術。
桂枝香
作者：陳亮
朝代：宋

天高氣肅。正月色分明，秋容新沐。桂子初收，三十六宮都足。不辭散落人間去，怕群花、自嫌凡俗。向他秋晚，喚回春意，幾曾幽獨。是天上、餘香剩馥。怪一樹香風，十里相續。坐對花旁，但見色浮金粟。芙蓉只解添秋思，況東籬、淒涼黃菊。入時太淺，背時太遠，愛尋高躅。
水調歌頭
作者：陳亮
朝代：宋

不見南師久，謾說北群空。當場隻手，畢竟還我萬夫雄。自笑堂堂漢使，得似洋洋河水，依舊只流東。且復穹廬拜，會向藁街逢。堯之都，舜之壤，禹之封。於中應有，一個半個恥臣戎。萬里腥羶如許，千古英靈安在，磅礴幾時通。胡運何須問，赫日自當中。
水調歌頭
作者：陳亮
朝代：宋

事業隨人品，今古幾麾旌。向來謀國，萬事盡出汝書生。安識鯤鵬變化，九萬里風在下，如許上南溟。斥鷃旁邊笑，河漢一頭傾。嘆世間，多少恨，幾時平。霸圖消歇，大家創見又成驚。邂逅漢家龍種，正爾烏紗白紵，馳騖覺身輕。樽酒從渠說，雙眼為誰明。
水調歌頭
作者：陳亮
朝代：宋

人愛新來景，龍認舊時湫。不論三伏，小住便覺凜生秋。我自醉眠其上，任是水流其下，湍激若為收。世事如斯去，不去為誰留。本無心，隨所寓，觸虛舟。東山始末，且向靈洞與沈浮。料得神仙窟穴，爭似提封萬里，大小几琉球。但有君才具，何用問時流。
水調歌頭
作者：陳亮
朝代：宋

人物從來少，籬菊為誰黃。去年今日，倚樓還是聽行藏。未覺霜風無賴，好在月華如水，心事楚天長。講論參洙泗，杯酒到虞唐。人未醉，歌宛轉，興悠揚。太平胸次，笑他磊磈欲成狂。且向武夷深處，坐對雲煙開斂，逸思如微茫。我欲為君壽，何許得新腔。
洞仙歌
作者：陳亮
朝代：宋

瑣窗秋暮，夢高唐人困。獨立西風萬千恨。又簷花落處，滴碎空階，芙蓉院，無限秋容老盡。枯荷催欲折，多少離聲，鎖斷天涯訴幽悶。似蓬山去後，方士來時，揮粉淚、點點梨花香潤。斷送得，人間夜霖鈴，更葉落梧桐，孤燈成暈。
洞仙歌
作者：陳亮
朝代：宋

秋容一洗，不受凡塵涴。許大乾坤這回大。向上頭，些子是鵰鶚摶空，籬底下，只有黃花幾朵。騎鯨汗慢，那得人同坐。赤手丹心撲不破。問唐虞、禹湯文武，多少功名，猶自是、一點浮雲鏟過。且燒卻、一瓣海南沈，任拈取、千年陸沈奇貨。
浣溪沙
作者：陳亮
朝代：宋

小雨翻花落畫簷。欄堂香注酒重添。花枝能語出朱簾。緩步金蓮移小小，持杯玉筍露纖纖。此時誰不醉厭厭。
浣溪沙
作者：陳亮
朝代：宋

爽氣朝來卒未闌。可能著我屋千間。不須拄笏望西山。柳外霎時征馬駿，沙頭盡日白鷗閒。稱心容易足君歡。
浪淘沙
作者：陳亮
朝代：宋

院落曉風酸。春如西園。芳英吹破玉闌干。牆外紅塵飛不到，徹骨清寒。清淺小堤灣。瘦竹團欒。水光疏影有無間。彷彿浣沙溪上見，波面雲鬟。
浪淘沙
作者：陳亮
朝代：宋

霞尾卷輕綃。柳外風搖。斷虹低系碧山腰。古往今來離別地，煙水迢迢。歸雁下平橋。目斷魂銷。夕陽無限滿江皋。楊柳杏花相對晚，各自無聊。
滴滴金
作者：陳亮
朝代：宋

斷橋雪霽聞啼鳥。對林花、弄晴曉。畫角吹香客愁醒，見梢頭紅小。團酥剪蠟知多少。向風前、壓春倒。江嶂人煙畫圖中，有短篷香繞。
滿江紅
作者：陳亮
朝代：宋

曾洗乾坤，問何事、雄圖頓屈。試著眼、階除當下，又添英物。北向爭衡幽憤在，南來遺恨狂酋失。算淒涼部曲幾人存，三之一。諸老盡，郎君出。恩未報，家何恤。念橫飛直上，有時還戢。笑我只知存飽暖，感君元不論階級。休更上百尺舊家樓，塵侵帙。
漁家傲
作者：陳亮
朝代：宋

漠漠平沙初落雁。黃花濁酒情何限。紅日漸低秋漸晚。聽客勸。金荷莫訴真珠滿。坐上少年差氣岸。題詩落帽從來慣。戲馬龍山當日燕。真奇觀。尊前未覺風流遠。
祝英臺近
作者：陳亮
朝代：宋

嫩寒天，金氣雨，攬斷一秋事。仝樣霏微，遠作小晴意。世間萬寶都成，些兒無欠，只待與、黃花為地。好招致。對此鬱鬱蔥蔥，新篘未成醉。翻手為雲，造物等兒戲。也知富貴來時，一班呈露，便做出人中祥瑞。
祝英臺近
作者：陳亮
朝代：宋

駕扁舟，衝劇暑。千里江上去。夜宿晨興，一一舊時路。百年望了旬頭，被人饞破，故紙裡、是爭雄處。怎生訴。欲待細與分疏，其如有憑據。包裹生魚，活底怎遭遇。相逢樽酒何時，征衫容易，君去也、自家須住。
臨江仙
作者：陳亮
朝代：宋

五百年間非一日，可堪只到今年。雲龍欲化豔陽天。從來耆舊傳，不博地行仙。昨夜風聲何處度，典型猶在南山。自憐不結傍時緣。著鞭非我事，避路只渠賢。
虞美人
作者：陳亮
朝代：宋

東風蕩揚輕雲縷。時送蕭蕭雨。水邊臺榭燕新歸。一口香泥溼帶、落花飛。海棠糝徑鋪香繡。依舊成春瘦。黃昏庭院柳啼鴉。記得那人和月、折梨花。
蝶戀花
作者：陳亮
朝代：宋

手拈黃花還自笑。笑比淵明，莫也歸來早。隨世功名渾草草。五湖卻共繁華老。冷淡家生冤得道。旖旎妖嬈，春夢如今覺。管個歲華須到了。此花之後花應少。
詠梅·其一
作者：陳亮
朝代：宋

春回積雪層冰裏，香動荒山野水濱。
带月一枝低弄影，背風千片遠隨人。
詠梅·其三
作者：陳亮
朝代：宋

爲探梅魁策蹇馿，竹梢疏處見清癯。
清香雅韻十分足，俗態囂塵一點無。
寄我誰能如陸凱，愛渠自謂若林逋。
夜窗却恐勞清夢，速剪寒梢浸玉壺。
詠梅·其二
作者：陳亮
朝代：宋

十里溫香撲馬來，江頭還見去年梅。
喜開剩欲邀明月，愁落先教掃綠苔。
詠梅·其四
作者：陳亮
朝代：宋

疏枝橫玉瘦，小萼點珠光。
一朵忽先發，百花皆後香。
欲傳春信息，不怕雪埋藏。
玉笛休三弄，東君政主張。
謫仙歌
作者：陳亮
朝代：宋

李白字太白，清風肺腑明月魄。
揚鞭獨步止一人，我誦太白手屢拍。
嘗聞太白長庚星，夜半星在天上明。
仰天高聲叫李白，星邊不見白應聲。
又疑白星是酒星，銀河釀酒天上傾。
奈無兩翅飛見白，王母池邊任解酲。
欲遊金陵自采石，玩月乘舟歸赤壁。
欲上箕山首陽巔，看白餐雪水底眠紫煙。
又不知在何處，漱瑶泉，酌霞杯。
悵望不見騎鶴來，白也如今安在哉。
我生恨不與同時，死猶喜得見其詩。
豈特文章惟足法，凜凜氣節安可移。
金鑾殿上一篇頌，沉香亭裏行樂詞。
此特太白細事耳，他人所知吾亦知。
脫靴奴使高力士，辭官妾視楊貴妃。
此真太白大節處，他人不知吾亦知。
歌其什，鬼神泣，解使青塚枯骨立。
呼其名，鬼神驚，惟有群仙側耳聽。
我今去取崑山玉，將白儀形好彫琢。
四方上下常相隨，江東渭北休興思。
會須乞我乾坤造化兒，使我筆下光焰萬丈長虹飛。
賀新郎
作者：陳亮
朝代：宋

修竹更深處。映簾櫳、清陰障日，坐來無暑。水激泠泠如何許。跳碎危欄玉樹。都不繫、人間朝暮。東閣少年今老矣，況樽中有酒嫌推去。猶著我，明流語。大家綠野陪容與。算等閒、過了薰風，又還商素。手弄柔條人健否，尤憶當時雅趣。恩未報、恐成辜負。舉目江河休感涕，念有君如此何愁虜。歌未罷，誰來舞。
賀新郎
作者：陳亮
朝代：宋

暱暱駢頭語。笑黃花、重陽去也，不成分數。傾國容華隨時喚，依舊清歌妙舞。苦未冷、都無星暑。恰好良辰花共酒，鬥尊前、見在陽臺女。朝共暮，定何許。蓼紅徙倚明汀渚。正蕭蕭、迎風夾岸，淡煙微雨。篤耨龍涎燒未也，好向兒家祝取。是有分、分工須與。以色事人能幾好，願衾稠、無縫休離阻。心一片，絲千縷。
賀新郎
作者：陳亮
朝代：宋

老去憑誰說。看幾番、神奇臭腐，夏裘冬葛。父老長安今餘幾，後死無仇可雪。猶未燥、當時生髮。二十五絃多少恨，算世間、那有平分月。胡婦弄，漢宮瑟。樹猶如此堪重別。只使君、從來與我，話頭多合。行矣置之無足問，誰喚妍皮痴骨。但莫使、伯牙弦絕。九轉丹砂牢拾取，管精金、只是尋常鐵。龍共虎，應聲裂。
賀新郎
作者：陳亮
朝代：宋

話殺渾閒說。不成教、齊民也解，為伊為葛。樽酒相逢成二老，卻憶去年風雪。新著了、幾莖華髮。百世尋人猶接踵，嘆只今兩地三人月。寫舊恨，向誰瑟。男兒何用傷離別。況古來、幾番際會，風從雲合。千里情親長晤對，妙體本心次骨。臥百尺、高樓斗絕。天下適安耕且老，看買犁賣劍平家鐵。壯士淚，肺肝裂。
賀新郎
作者：陳亮
朝代：宋

鏤刻黃金屋。向炎天、薔薇水灑，淨瓶兒浴。溼透生綃裙微褪，誰把琉璃藉玉。更管甚、微涼生熟。磊浪星兒無著處，喚青奴、記度新翻曲。嬌不盡，ソ州竹。一泓曲水鱗鱗蹙。粉生紅、香臍皓腕，藕雙蓮獨。拂掠烏雲新妝晚，無奈纖腰似束。白篤耨、霞觴浮綠。三島十州心在否，是天花、只怕凡心觸。才亂墜，便簌簌。
賀新郎
作者：陳亮
朝代：宋

離亂從頭說。愛吾民，金繒不愛，蔓藤累葛。壯氣盡消人脆好，冠蓋陰山觀雪。虧殺我，一星星發。涕出女吳成倒轉，問魯為齊弱何年月。丘也幸，由之瑟。斬新換出旗麾別。把當時、一椿大義，拆開收合。據地一呼吾往矣，萬里搖肢動骨。這話霸、又成痴絕。天地洪爐誰扇韛，算於中、安得長堅鐵。淝水破，關東裂。
贈劉改之
作者：陳亮
朝代：宋

劉郎飲酒如渴虹，一飲澗壑俱成空。
胸中磊磈澆不下，時吐勁氣噓青紅。
劉郎吟詩如飲酒，淋漓醉墨濡其首。
笑鞭列缺起豐隆，變化風雷一揮手。
吟詩飲酒總餘事，試問劉郎一何有。
劉郎才如萬乘器，落濩輪囷難自致。
彊親舉予作書生，却笑書生敗人意。
合騎快馬健如龍，少年追逐曹景宗。
弓弦霹靂餓鴞叫，鼻尖出火耳生風。
安能規行復矩步，斂袂厭厭作新婦。
黄金揮盡氣愈張，男兒龍變那可量。
會須斫取契丹首，金甲牙旗歸故鄉。
踏莎行
作者：陳亮
朝代：宋

書冊如仇，舊遊渾諱。有懷不斷人應異。千山上去夢魂輕，片帆似下蠻溪水。已共酒杯，長堅海誓。見君忽忘花前醉。從來解事苦無多，不知解到毫芒未。
送文子徐妹丈赴隨州太學掾用司馬文正公送先郎中詩韵爲別
作者：陳亮
朝代：宋

昔仰南洲德，今逢世嗣賢。
聲名江左重，文教漢東專。
君意思空馬，吾生肯絕弦。
江頭無語處，一葉浪花前。
送文子赴闕
作者：陳亮
朝代：宋

直排閶闔挽天潢，到得雲章自帝鄉。
電抉雷掀驚偉特，韵成鈞奏快鏗鏘。
紫泥新拜絲綸寵，前席行依日月光。
禁侍燕閑如獻納，願將民瘼達君王。
送文子轉漕江東二首·其一
作者：陳亮
朝代：宋

九重寤寐憶忠誠，故向長沙起賈生。
魏闕絲綸新借寵，秦淮草木舊知名。
已聞塞下銷鋒鏑，正自胸中有甲兵。
萬幕從茲無減竈，笑看卧鼓舊邊城。
送文子轉漕江東二首·其二
作者：陳亮
朝代：宋

詔頒英簜促鋒車，暫借長才按轉輸。
昔嘆當年無李牧，今知江左有夷吾。
休論足食爲先策，自是平戎在用儒。
來歲春風三月暮，沙堤隠隠接雲衢。
醉花陰
作者：陳亮
朝代：宋

姓名未勒慈恩寺。誰作山林意。杯酒且同歡，不許時人，輕料吾曹事。可憐風月於人媚。那對花前醉。珍重主人情，聞說當年，宴出紅妝妓。
醉花陰
作者：陳亮
朝代：宋

峻極雲端瀟灑寺。賦我登高意。好景屬清遊，玉友黃花，謾續龍山事。秋風滿座芝蘭媚。杯酒隨宜醉。行樂任天真，一笑和同，休問無攜妓。
醜奴兒·採桑子
作者：陳亮
朝代：宋

黃昏山驛銷魂處，枝亞疏籬。枝亞疏離。醞藉香風蜜打圍。隔籬雞犬誰家舍，門掩斜暉。門掩斜暉。花落花開總不知。
阮郎歸
作者：陳亮
朝代：宋

波光渺渺浸晴陂。有亭湖岸西。芰荷香拂柳絲垂。升堂獻壽卮。紅約腕，綠侵衣。願祝屆期頤。花間妙語欲無詩。一年歌一詞。
青玉案
作者：陳亮
朝代：宋

武陵溪上桃花路。見徵騎、匆匆去。嘶入斜陽芳草渡。讀書窗下，彈琴石上，留得銷魂處。落花冉冉春將暮。空寫池塘夢中句。黃犬書來何日許。輞川輕舸，杜陵尊酒，半夜燈前雨。
鷓鴣天
作者：陳亮
朝代：宋

落魄行歌記昔遊。頭顱如許尚何求。心肝吐盡無餘事，口腹安然豈遠謀。才怕暑，又傷秋。天涯夢斷有書不。大都眼孔新來淺，羨爾微官作計周。
仙都山獨峰大雪歌
作者：陳仁玉
朝代：宋

仙居仙人游仙都，帝遣滕六爲先驅。
天花撩亂繽紛舞，秉圭植璧仙靈趨。
削瓜青玉一萬仞，拔地挺挺撐元虛。
人言黄帝此輕舉，上有蓮花開碧湖。
我疑此是廣成子，守道特立萬萬古。
我來有問輒不應，窈窈冥冥誰與語。
丹邱赤城我所棲，任意逍遥了無伍。
老君牧龍種芝田，草莽向人縈網罟。
人間逼窄知奈何，桑田滄海無回波。
吞腥啄腐競晷刻，角牙觸齧傷天和。
從旁掀髯每大笑，仙都峰頭更觀妙。
甚欲點鐵成黄金，却恐黄金誤後人。
步虛歌
作者：陳仁玉
朝代：宋

仙之來兮駕五龍，霓旌絳節泠然風。
誰歟擘脯金盤供，垂要綠髮顔如童。
五百餘載一瞬中，蓬萊水淺來何從。
蔡翁得鞭與道通，雲間遺臼墮半空。
九井丹液藏甘潼，赤明浩劫傳無窮。
坐閲成壞此故宮，宮前山色知仙蹤。
月明笙鶴歸長松，修身潔行儻可逢。
屑然爲我達帝聰，流杯□□袪盲聾。
卿雲甘露常歲豐，神仙豈必私此躬，八荒壽域仙之功。
游洞霄
作者：陳仁玉
朝代：宋

天柱峰頭疊紫煙，遥看萬玉聳相連。
雲深九鎖疑無路，翠豁一區俄有天。
爽氣襲人森石樹，嗔雷飛雨響山泉。
倏然不類人間世，今日自驚平地仙。
題蘇端明書乳泉賦後
作者：陳仁玉
朝代：宋

坡翁謫海上，人傳已仙去。
道逢章子厚，遄復返塵路。
至言想世驚，猶閟乳泉賦。
遥憐嵩山丘，千古不可駐。
春興
作者：陳以莊
朝代：宋

輕衫短帽久塵埃，零落香篝媿麝煤。
春半工夫花繡了，社邊消息燕銜來。
豈無綠野供千騎，幸有黄封可一杯。
明日清明能出否，憑誰先爲掃莓苔。
賀新郎
作者：陳以莊
朝代：宋

曉夢鶯呼起。便安排、詩家廚傳，酒家行李。點檢花邊新雨露，春在萬家生齒。道官似、錦溪清駛。但便有人耕綠野，正不妨、鼓吹頻來此。方覓句，且夷俟。畫橋西畔多春意。記年年、曾來幾度，落花流水。信到水窮雲起處，依約輞川竹裡。興未屬、王孫公子。料想明年端門裡，有傳柑宴罷黃封醉。肯回首，萬杉底。
金丹
作者：陳以莊
朝代：宋

鳳簫一去幾經年，古木青蘿鎖洞天。
黠鬼不量曾竊藥，真人豈礙作飛仙。
細看丹竈凝烟地，知有清朝應世賢。
欲下蒼崖却回首，何時著我弄雲泉。
驀山溪
作者：陳以莊
朝代：宋

亭蘭風蕙，昨日山陰曲。又過五峰來，聽華堂、管絃絲竹。今年風物，著意慶生朝，□鶴舞，黑猿吟，花下眠青鹿。九齡五福，盛事人皆祝。誰識種春翁，等浮雲、飛蟁過目。上方渴士，忠節起聞孫，金坡近，玉堂深，莫羨春田綠。
句
作者：陳仲微
朝代：宋

死爲異國他鄉鬼，生是江南直諫臣。
送新茶李聖喻郎中
作者：陳仲諤
朝代：宋

頭綱別樣建溪春，小璧蒼龍浪得名。
細瀉谷簾珠顆露，打成寒食杏花餳。
鷓斑碗面雲縈字，兔褐甌心雪作泓。
不待清風生兩腋，清風先向舌端生。
郭將軍廟
作者：陳份
朝代：宋

天欲亡佗開漢境，將軍英武契風雲。
遠驅函谷三千騎，南下番禺十萬兵。
自此河山消壘拒，至今民俗荷庸勳。
後來扼腕征蠻者，祿重功輕不似君。
詩一首
作者：陳伯孫
朝代：宋

六合萬籟息，秋林月正歸。
琴中彈不盡，石上坐忘歸。
同廖繼道游洞霄
作者：陳伯山
朝代：宋

勝日事幽尋，乘興從所適。
西風飄杖屨，偶作洞霄客。
穿雲渡澗崗，捫蘿轉空碧。
七人今何在，九鎖峰巒密。
黄冠喜我輩，傾懷論宿昔。
汲泉煮山苗，異氣穿几席。
區區名利人，到此塵機息。
句
作者：陳伯强
朝代：宋

丈人論行輩，高出五嶽列。
昌州·其一
作者：陳伯强
朝代：宋

昌國古要區，人物屹相望。
功名刻高崖，粟帛賜滿箱。
昌州·其二
作者：陳伯强
朝代：宋

東郊地軟橋路平，留得皇祐詩家名。
粟帛之賜豈數有，花柳向人空復情。
句
作者：陳伯育
朝代：宋

與君分兩石。
詠梅
作者：陳伯西
朝代：宋

病骨棱棱瘦欲飛，業根猶墮愛梅非。
夢魂夜夜尋花去，時带寒香踏月歸。
句
作者：陳伯震
朝代：宋

修眉濃淡裏，寸碧有無間。
龍脊
作者：陳似
朝代：宋

峽水淵流測益深，砥平鼇脊介江心。
簿書叢裏逢休假，雲水光中欣訪尋。
拂石四題雞子卜，檥舟三聽竹枝音。
時和撾鼓同民樂，快喜春陽逐衆陰。
送程給事知越州
作者：陳侗
朝代：宋

夕郎鄉思滿江皋，晝錦東歸意氣豪。
侯國臺門牙戟盛，使君樓艓隼旟高。
瑣窗暮入曾批敕，仙殿晨趨罷染毫。
曲水春風修禊飲，卧龍山雨望秋濤。
番禺已有金湯惠，秦望應先衮綍褒。
莫戀蓬萊便棲志，佇看拂拭呂虔刀。
題東老庵
作者：陳侗
朝代：宋

我昔名東老，君能老此庵。
溪風開梵帙，巖月伴莊談。
世味閒無著，人情晚更諳。
蕭然塵外意，回首謝圖南。
寄南海郭憲使
作者：陳供
朝代：宋

一望天涯萬里舟，波濤如掌見安流。
霜威清逼珠光夜，海怪寒驚劍氣秋。
人在西風何處夢，書回南雁隔年愁。
政成載月歸來後，須到滄洲訪白頭。
修史堂
作者：陳俊卿
朝代：宋

流水三間屋，明公半席分。
帝嘗招此老，天未喪斯文。
人去留青竹，山空鎖白雲。
升堂時想像，金石恍然聞。
共樂堂
作者：陳俊卿
朝代：宋

共樂堂前花木深，登臨當暑豁塵襟。
紅垂荔子千家熟，翠擁篔簹十畝陰。
老退已尋居士服，清歡時伴醉翁吟。
憑欄四望豐年稼，差慰平生憂國心。
句·其一
作者：陳俊卿
朝代：宋

吾方蹈孔孟，未暇師粲可。
句·其三
作者：陳俊卿
朝代：宋

海國民皆興禮義，潢池盜已息干戈。
句·其二
作者：陳俊卿
朝代：宋

病深老迫宜歸去，莫作留侯范蠡看。
哭林艾軒
作者：陳俊卿
朝代：宋

出爲嶺嶠澄清使，歸作甘泉侍從臣。
百擔有書行李重，千金無產橐中貧。
經旬把臂言猶在，昨日題詩墨尚新。
清曉訪君呼不起，寢門一慟淚沾巾。
寄林子方
作者：陳俊卿
朝代：宋

雙闕門高襲慶餘，相望再世擁軺車。
清名益重先君子，遠俗爭看行秘書。
醫國十全姑小試，蠹民五瘴想先除。
炎州莫作經年計，狗監傳聞誦子虛。
林元美司戶耕樂亭
作者：陳俊卿
朝代：宋

天地秘絕景，雅屬幽人居。
卜筑俯清流，曠然心目舒。
豈惟水澄碧，山色佳有餘。
凉風左右來，竹柏相扶疎。
亭中何所有，縹囊萬卷書。
亭外何所有，青蒲映紅蕖。
客來何所爲，高論唐虞初。
文字共發越，琴槊一以娛。
冬寒飽霜蟹，秋思多鱸魚。
良田自種秫，酒甕春浮蛆。
無事時痛飲，有時還荷鋤。
試問田家樂，田家此樂無。
示二子
作者：陳俊卿
朝代：宋

興來文字三杯酒，老去生涯萬卷書。
遺汝子孫清白在，不須厦屋太渠渠。
蔣山謝雨
作者：陳俊卿
朝代：宋

農事春郊閔雨時，乞靈奔走寶公祠。
鑪中沉水纔三祝，天外油雲已四垂。
蔌蔌通宵茅屋冷，青青破曉麥田滋。
更祈三日滂然澤，大作豐年遍海涯。
贈林謙之
作者：陳俊卿
朝代：宋

走筆題詩問起居，近來導引復何如。
從教兩鬢霜無數，却要三田火有餘。
示病想同摩詰病，讀書還著子雲書。
梅霖十日宜高爽，試共登樓一豁舒。
閑居
作者：陳俌
朝代：宋

大不手持卿相印，小無人擁使君符。
門前溪水綠如許，好把一竿秋釣鱸。
午睡瑪瑙起赴壽星浴
作者：陳俞
朝代：宋

達人心鏡明，直道略委折。
重來犬不驚，到家蟬聲咽。
君吟有造化，我唱無生滅。
法界即大都，山川幾回別。
瑪瑙寶勝寺
作者：陳俞
朝代：宋

雨霽佛屋明，苔逕深曲折。
樹摇高露驚，草密暗泉咽。
前林忽清磬，煙燈遠欲滅。
寄謝塵中人，與君從此別。
贈畫魚賈兄
作者：陳俞
朝代：宋

春江浩蕩春江闊，夜半湖聲湧新沫。
曉風吹斷碧雲根，萬頃滄波带晴豁。
浪花瀲灩翻紅桃，群魚出沒乘輕濤。
悠揚得意鼓鱗鬣，十十五五同爲曹。
昔曾觀瀾知此意，真樂胸中渺無際。
常嗟物理難形容，幸有賈君得精藝。
巨魚奮迅凌江湖，纖鱗錯雜依菰蒲。
精神萬狀幻新筆，巧與造化論錙銖。
朅來過我示奇作，數幅生綃圖縱壑。
呼童展向虛堂中，恍若當年見魚樂。
如君畫思幾通神，眼高世俗空無人。
石臺去後今幾載，毫端彷彿留芳塵。
又宜學取洞清拔，寫龍不寫潛波鮪。
徒能畫魚不畫龍，空使饞夫吐饞水。
重遊
作者：陳俞
朝代：宋

覺聞浴鼓聲，衆散我徐赴。
石槽溫泉涌，赤脚躡雲霧。
振衣新筍林，岸幘古松樹。
脫然得輕安，水因本無悟。
雨後過瑪瑙寺
作者：陳俞
朝代：宋

借屋傍精廬，無事數來往。
披草通泉流，刻樹記筍長。
微風四山落，小立領松響。
詎名息諸緣，暫喜脫塵網。
句
作者：陳偁
朝代：宋

壺漿壓境來迎拜，猶記溪山舊主人。
栟櫚山
作者：陳偁
朝代：宋

名藍依凈境，風物倍精神。
翠巘藏山迹，寒潭絕世塵。
嶺猿吟送月，山鳥語留人。
擬學棲真客，林泉老此身。
重登羅浮
作者：陳偁
朝代：宋

十里山光翠障開，重遊何事意徘徊。
石樓自向雲中見，仙島誰知海上來。
丹竈尚能含日月，龍潭還解起風雷。
天南爲郡空華髮，十二年間到兩回。
題泉州萬安橋
作者：陳偁
朝代：宋

跨海爲橋布石牢，那知直下壓靈鼇。
基連島嶼規模壯，勢截淵潭氣象豪。
鐵馬著行橫絕漠，玉鯨張鬣露寒濤。
縑圖已幸天顔照，應得元豐史筆褒。
八聲甘州
作者：陳偕
朝代：宋

芰荷風、滌面恰麥秋，應倒著春衣。渡曉溪雲溼，日流塵腳，露滉蛛絲。調翼受風雛燕，弱不解爭泥。襯琅玕錦院，竹外薔薇。立久闌干憑暖，看行魚吹沫，波暈平池。蘚痕斑礎石，漸雨熟梅時。傍短籬、成糰粉蝶，掠野花、相逐□高低。忘言處，徽弦乍拂，流水先知。
滿庭芳
作者：陳偕
朝代：宋

嵐影浮春，雲容閣雨，澄泓碧展玻璃。高低樓觀，窗戶舞漣漪。別有輕盈水面，清謳起、舟葉如飛。沙堤上，垂鞭信馬，柳重綠交枝。漸殘紅倒影，金波瀲灩，弦管催歸。看飄香陳粉，滿路扶攜。不盡湖邊風月，孤山下、猿鳥須知。東風裡、年年此水，貯盡是和非。
滿庭芳
作者：陳偕
朝代：宋

榆莢拋錢，桃英胎子，楊花已送春歸。未成萍葉，水面綠紋肥。沙暖溪禽行哺，忘機處、雛母相隨。重簾靜，銅壺晝歇，聲度竹間棋。人生如意少，樂隨春減，恨為情離。怕牽愁勾怨，漸近金徽。浮世更相代謝，江頭明月，渡口斜暉。關情處，摩挲釣石，莫遣上苔衣。
佐郎將
作者：陳傳
朝代：宋

林中生致佐郎將，名王頭顱十四五。
乾德可禽嗟不謀，同惡相濟能包羞。
降書冉冉過中州，中軍傳呼笑點頭。
蠻首算成勿藥喜，君臣稱觴弭多壘。
元戎凱旋隔天水，夜經桄榔趨决里。
驅將十萬人性命，換得交州數張紙。
望江亭
作者：陳傳
朝代：宋

山藹峨峨江岸深，望餘亭影落江心。
無風萬里磨平玉，有月千波漾碎金。
思遠解邀無己句，流清宜寫不齊琴。
仙槎一棹驚秋曉，此去銀河尚幾尋。
贈顔象環
作者：陳傳
朝代：宋

初與田蔬一樣平，一千年後插天青。
行人息蔭凉風下，應說栽松道士名。
讀明妃引
作者：陳僴
朝代：宋

驪山舉燧因褒姒，蜀道蒙塵爲太真。
能遣明妃嫁夷狄，畫工原是漢忠臣。
壽黎拙翁
作者：陳儀慶
朝代：宋

名重河汾道更尊，只將拙日養吾存。
南州佳士爭傾蓋，闕里諸生半在門。
一笑何妨延賀客，六旬今已見曾孫。
斯文壽脈天同久，挺挺霜松傲歲寒。
釣魚臺
作者：陳允升
朝代：宋

羅浮山崒嵂，安有釣魚臺。
臺居觀東隅，此名從何來。
昔時爨下童，辛勤水與柴。
歲久功行完，豹變山陰霾。
一朝採幽澗，恍然江海涯。
篙師艤舟在，相與語詼諧。
爨童有行計，篙師相與偕。
得魚饋主翁，辭去挽不回。
傍者躡其蹤，扁舟往巖崖。
始信武陵源，有路通塵埃。
回視所遺魚，化作溝中材。
古有恒真人，事豈欺我哉。
太公渭水濱，白頭佐□□。
子陵七里灘，清風永可懷。
爨人去幾秋，魚臺尚崔嵬。
此名照青史，此石封蒼苔。
我來筆其事，靈蹤救沈埋。
山中勝事多，對此空徘徊。
七月初十夜對月呈留粹中
作者：陳元晉
朝代：宋

人間寒信到階蛩，天外清商入井桐。
孤館無人同夜月，長年作客又秋風。
想君局促重簾底，似我棲遲逆旅中。
何事人生苦拘束，得閑來此一樽同。
上劉計使
作者：陳元晉
朝代：宋

水心吾師今昌黎，如椽巨筆光虹蜺。
先公潜德粲碑版，却恨不識嵇中散。
九苞五彩丹穴雛，不巢阿閣翔海隅。
南來隻影方自笑，天假之逢挹光耀。
一寒頓坐春風溫，賤子亦許扳龍門。
子期九原不可叫，箏琶紛紛不同調。
明公派自南軒來，祇今砥柱狂瀾回。
一麾兩節嶺南北，盡是周程舊敭歷。
書生彊附善類心，莫道冶躍非祥金。
偶然短簿令公喜，上下雲龍固其志。
山谷昔見蘇長公，自比小草依長松。
牽聯名字香聞素，未必今人不如古。
上姚贛州鏞壽
作者：陳元晉
朝代：宋

東南之鎮曰會稽，扶輿清淑拱帝畿。
千巖萬壑氣盤礴，更有壽檜天與齊。
托根后土閲千古，黛色蒼皮天一柱。
鍾爲人傑堪棟國，恰似嵩高降申甫。
君侯胸中百萬兵，年未四十俄專城。
精神滿腹秋水瑩，談笑兩頰春風生。
崎嶇贛右三百里，蛟鰐垂涎波浪起。
遡流張膽作風帆，信如王尊乃勇耳。
脫畧邊幅柔凶頑，解除苛嬈綏創殘。
喚回和氣豁氛祲，事有至難談笑間。
人口如碑沸傳誦，帝曰吾徒得君重。
天風吹下紫泥封，趣入班行作儀鳳。
大夫何以假守爲，真除屬厭民所期。
虎頭岌嶪要彈壓，凝香森戟聊娛嬉。
璇杓插子日南至，黄鍾飛灰雷出地。
崆峒春早梅已香，釀入黄堂壽觴裏。
醉來含笑看吳鈎，龍光夜半干斗牛。
關河北望令人老，忠臣心與天爲謀。
潢池正爾兵不弄，又說邊塵時澒洞。
籌邊筦鑰寧無人，知待人豪爲國用。
貂蟬冠高劍拄頤，丹青正與綠鬢宜。
碧油幢下白羽扇，貔虎百萬惟指麾。
雍容傳檄定三輔，頸縛單于歸釁鼓。
手扶鑾駕還東都，宮殿千門總如故。
摩挲與問金城柳，頗嘗見有此舉否。
策勳飲至未央宮，腰下懸金印如斗。
萬年觴捧月氐頭，虎拜稽首揚王休。
功高福與宋無極，紫樞黄閣三千秋。
上留提刑壽·其一
作者：陳元晉
朝代：宋

中秋清絕冠秋天，間氣生賢得月先。
一念來從金粟洞，三生曾伴赤松仙。
繡衣踏遍江湖上，線履催歸雨露邊。
且別崆峒朝帝去，它年來拍廣成肩。
上留提刑壽·其二
作者：陳元晉
朝代：宋

展開南極老人圖，是處青烟鵲尾爐。
秋露九原淪厚澤，春風一道泳康衢。
萬金藥散疲羸活，三尺刑清怨嘆蘇。
只此陰功誰比大，中書有考可酬無。
代挽寺丞吳公
作者：陳元晉
朝代：宋

國事須才急，如公亦古人。
江淮老麾節，俎豆哭軍民。
圖憶籌邊舊，官傳結綬新。
朔風吹老淚，泉路濕寒燐。
代餞轉運判官趙帑轄·其一
作者：陳元晉
朝代：宋

今代漢宗英，如公不數人。
清標高嶽柱，和氣藹湘春。
宣室思才子，甘泉欠侍臣。
平生劉子政，晚節更精神。
代餞轉運判官趙帑轄·其二
作者：陳元晉
朝代：宋

憔悴湘濱客，懷哉有此逢。
二星欣照映，三月愜遊從。
公事如羹沸，歸心似酒醲。
從今殊出處，別語且從容。
信國魯夫人挽詩二首·其一
作者：陳元晉
朝代：宋

詎有陳平解久貧，共看眉案久如賓。
從夫榮荷西清橐，承祖恪共南澗蘋。
玉樹庭前雙使節，金花天上九恩綸。
繡衣綵服今非昔，忍見堂萱雪後春。
信國魯夫人挽詩二首·其二
作者：陳元晉
朝代：宋

曾是王珪坐上人，孰知孟母德無鄰。
長懷就養板輿日，一笑能回花縣春。
詩感棘風知痛苦，歌翻薤露亦酸辛。
送車千兩瑶塘路，奔走無從愧負薪。
倉檄出惠陽督諸邑捕蝗
作者：陳元晉
朝代：宋

古來傳說驅蝗法，近歲驚聞田有蝗。
無耐吏饕甘地惡，何辜民病重天殃。
秋風要滿扶犁望，夏日寧辭走檄忙。
高廩更令無雀鼠，使星尸祝幾爐香。
入庾嶺
作者：陳元晉
朝代：宋

梅花迎路客平安，此是江南盡處山。
霜月正高花下飲，酒闌長嘯過梅關。
再和涂宣義喜雨
作者：陳元晉
朝代：宋

郡邑同寅禱旱乾，風霆來會雨千山。
真成雨粟從天下，只在爲雲翻手間。
神不素餐無愧色，農期一飽足歡顔。
豐年酒熟雞豚社，二老從今請往還。
判府大帥督參寶謨戶部先生持漕節來長沙繼陞帥守追惟平菴先生分教是邦越四十有九年而多士尊仰說服如一日廼市地立祠以慰士心祠成門下士陳某拜手稽首而詩之曰
作者：陳元晉
朝代：宋

佩璐騎麟返帝旁，屐痕所在尚芬芳。
泉行地脈家家井，月到天心處處光。
模範百年垂藻泮，蒸嘗千古奉桐鄉。
教忠况有無窮澤，衮衮湘流一派長。
別玉笥何鍊師·其一
作者：陳元晉
朝代：宋

軒軒黄冠師，胄出水曹後。
流風尚詩癖，聖處坐參透。
褰裳紅塵外，心賞山水秀。
渾融入芒端，字字遺氛垢。
雲霧巧裁縫，冰雪工刻鏤。
編成着山巖，光怪射牛斗。
別玉笥何鍊師·其二
作者：陳元晉
朝代：宋

誠齋已古人，文字上無古。
雲龍渺相從，傳家有文武。
異聞蘄一面，渴予心獨苦。
龍門快先登，羨子賞音遇。
廖師抱長材，彌明吐奇語。
牽聯千載名，政以韓子序。
君從蕭灘來，我向贛水去。
饑驅我漫出，可耐塵土汙。
雲山固招君，底事闖城府。
秋凄君且歸，我行方出戶。
稻粱亦何味，茯苓自堪煮。
何時扣白雲，借我一坐具。
別留少微兼呈玉堂先生·其一
作者：陳元晉
朝代：宋

天涯萬里同爲客，先自悲秋更送君。
歸路明朝好蕭索，一聲鴈斷幾重雲。
別留少微兼呈玉堂先生·其三
作者：陳元晉
朝代：宋

四海弟兄能有幾，平生臭味許誰同。
遥知夜雨連床際，應說南中有客窮。
別留少微兼呈玉堂先生·其二
作者：陳元晉
朝代：宋

客中未醉難爲別，別後無書但寄詩。
俗物眼前誰可意，思君無奈鬢成絲。
別留少微兼呈玉堂先生·其五
作者：陳元晉
朝代：宋

君家伯仲盡英妙，筆勢夭矯人中龍。
池中我亦自雲雨，四方上下長相從。
別留少微兼呈玉堂先生·其四
作者：陳元晉
朝代：宋

雲麓先生坐山癖，脚頭尚欠到羅浮。
藏山欲作千載計，試問書成可寄不。
即事
作者：陳元晉
朝代：宋

庭草茸茸書带碧，檻榴粲粲舞裙紅。
靜觀物化機無息，又轉薰琴一信風。
和柴大監留郎中遊鬰孤及喜雨之什·其一
作者：陳元晉
朝代：宋

冰壺清對玉衡秋，臺府同時盡勝流。
南國恩波如海闊，西江和氣接天浮。
山川真借兩賢重，翰墨仍爲八境留。
見說九重思魏笏，書帷更欲學君疇。
和柴大監留郎中遊鬰孤及喜雨之什·其二
作者：陳元晉
朝代：宋

農畝皇皇望有秋，肩赬背裂汗衣流。
疲甿不得一飯飽，我輩應慚多食浮。
烏尾督逋無迫遽，鼠牙有訟怕淹留。
兩君一念回天速，天雨看看粟滿疇。
和留少微豐湖懷坡仙韻
作者：陳元晉
朝代：宋

弔古誰翻楚些歌，百年陳跡愴懷多。
春風草綠松根寺，夜雨燈寒窣堵波。
老鶴舊曾陪杖履，閑鷗今尚護烟莎。
憑君莫憶當時事，惆悵人間春夢婆。
和留粹中將游南華之什
作者：陳元晉
朝代：宋

南來佳山水，清淑如三吾。
何必二水間，獨有八境圖。
秀水饑可餐，清淪渴可𣂏。
頡頏飛霞佩，簸弄明月珠。
心閑鷗許知，日遠鴻與徂。
蓬窗苦局促，畧取山川娛。
是間有意趣，逢人輒周諏。
一舍兩叢林，半點塵埃無。
頓漸非二門，凡聖同一區。
見佛心即了，迷者直非夫。
冥心休外觀，來此同僧趺。
和胡文昌嘉禾篇
作者：陳元晉
朝代：宋

鄮山東翼帝王州，使君來自白鷺洲。
下車三月課最優，賦辦不擾訟不留。
哦詩卧閣政令修，和聲上暢天畀休。
六丁下執旱魃囚，蠻琛航遠歸懷柔。
向來瘡痏稍稍瘳，雨應六月如膏流。
有禾雙穗來西疇，觀者喜氣同春浮。
老父再拜千騎頭，此帝所賚非人求。
三邊未靖哀虔劉，向來根本慮甚周。
安得賣劍都買牛，豐年一飽百不憂。
轉頭西風催歛揫，鼠雀亦覺歡啾啾。
更令北望烟燧收，鐵衣更戍休葵丘。
富民有詔封千秋，我生誰嘆命不猶。
黄鷄白酒相獻酬，老翁市井兒嬉遊。
擎香仰祝十二旒，垂拱萬年百祿遒。
偉哉姬旦忠國謀，艱難民事陳嘉猷。
仙人飛空白玉輈，霓旌來下風颼颼。
手持五穟遺君侯，瑞圖合命椽筆修。
晉之東序方天球，連理木頌那得儔。
午窗香篆銷金虬，和公詩罷茶七甌。
和蔡鐵窗韻
作者：陳元晉
朝代：宋

鐵窗詩價遠，應是到鷄林。
修月有妙手，伴雲無出心。
調高追郢曲，意古和虞琴。
觸境勿多語，希聲是大音。
和鄧帥參追和東坡雪韻·其一
作者：陳元晉
朝代：宋

學舞腰支束素纖，回旋似怯曉風嚴。
飄窗淅瀝暗投璧，洒研紛披凍着鹽。
應有飲羔圍暖帳，誰憐饑雀啅寒簷。
憑欄獨聳詩肩瘦，對立西山玉幾尖。
和鄧帥參追和東坡雪韻·其二
作者：陳元晉
朝代：宋

破寒有喜報晨鴉，忽送詩筒雪賦車。
占歲便同天雨粟，寬憂解遣筆生花。
瓊枝夸麗羞陳苑，玉樹爭妍比謝家。
臘白纔呈春已動，扶桑霽影曉相叉。
和陳守喜雨詩·其一
作者：陳元晉
朝代：宋

垤鸛無聲口舌乾，誰驅雷雨遍千山。
頓蘇赤地千里旱，特出黄堂一念間。
澤物功深無德色，豐年願遂有歡顔。
爲霖祇恐思賢佐，千騎東隨鳳詔還。
和陳守喜雨詩·其二
作者：陳元晉
朝代：宋

誰念東南膏血乾，文移督迫積如山。
平時素號鑊湯底，不雨豈逃溝壑間。
民病向來猶在耳，天威此去不違顔。
從容宣室如前席，乞與枯荄生意還。
和項帥交帥印招十二邑令韻
作者：陳元晉
朝代：宋

同時製錦七宗英，更有珠聯五舜臣。
矚望諸賢皆邑最，和衷一語見情真。
方時艱棘難爲政，隨事斟量可及民。
緩急之中權闔闢，政須不失本心仁。
和馮眉州九日無酒韻
作者：陳元晉
朝代：宋

蜀日曀曀風凄凄，有美人兮愁楚羈。
白衣不來負佳節，士窮使我增歔欷。
錦韉屢踏秦關月，寶刀尚染健兒血。
尋思往事玩浮雲，目送孤鴻互明滅。
醉鄉廣大無何有，無事唯當學犀首。
不應來弔獨醒魂，却嫌閒却持螯手。
吾儕臭味草木同，但須多植寒花叢。
遇花開時即重九，天豈教人樽屢空。
喜雨
作者：陳元晉
朝代：宋

六月乃有此，豐年定可書。
真成天雨粟，到處水成渠。
䆉稏香連畝，汙邪載滿車。
所忻同一飽，未用嘆無魚。
喜雨上項帥
作者：陳元晉
朝代：宋

精祈三日竟成霖，一瓣心香格帝歆。
苖若遂枯無此水，粟將暴貴湧於金。
時方多壘農爲急，公在三湘澤已深。
自媿侏儒叨一飽，願推德意答天心。
嚴陵市
作者：陳元晉
朝代：宋

暝色低平野，霜風放霽天。
買杯逢竹所，索句立梅前。
山曲雲歸寺，溪寒水带烟。
茅簷聽殘雪，愁絕擁衾眠。
壽嬾庵趙先生十首·其一
作者：陳元晉
朝代：宋

更生青藜杖，長吉古錦囊。
豈無芝蘭馨，終少蒹葭霜。
精深師友漸，磨琢金玉相。
凜此宗姓傑，高掩漢與唐。
壽嬾庵趙先生十首·其一〇
作者：陳元晉
朝代：宋

楚望環宗嶽，湘源遠派浯。
山川鍾氣異，宇宙要賢扶。
晚遍朱軒轍，春饒綠野腴。
遥知初度日，歌舞沸重湖。
壽嬾庵趙先生十首·其七
作者：陳元晉
朝代：宋

垂弧正大夏，明炳肖火德。
仙源毓英靈，帝賫扶社稷。
恩波溢西江，釀作壽觴碧。
一飲千斯年，福與宋無極。
壽嬾庵趙先生十首·其三
作者：陳元晉
朝代：宋

皎皎疇昔心，睠焉本根計。
一鳴驚萬喑，獨醒閲衆醉。
勇指非種鋤，有膽竟成事。
彼哉稱國師，千載有餘媿。
壽嬾庵趙先生十首·其九
作者：陳元晉
朝代：宋

開濟平生學，忠精一寸心。
時危添白髮，意遠寄清吟。
河洛風埃滿，江湖歲月深。
眼明天柱壯，𤃩淥對渠斟。
壽嬾庵趙先生十首·其二
作者：陳元晉
朝代：宋

曩時吳畏齋，槃槃極宏毅。
今時葉水心，表表負經濟。
公游二老間，聖處心獨契。
人物方眇然，甚矣夫子似。
壽嬾庵趙先生十首·其五
作者：陳元晉
朝代：宋

嘉師固秉彝，祥刑盡生德。
惠文恣彈治，此意誰復識。
雨露既天覆，刀劍亦俗革。
活人不言功，所願長我國。
壽嬾庵趙先生十首·其八
作者：陳元晉
朝代：宋

書生棲大厦，燕賀媿無從。
嵩高乏嘉頌，何以祝我公。
一節貫歲寒，願似南山松。
下有千歲苓，嘗許氣味同。
壽嬾庵趙先生十首·其六
作者：陳元晉
朝代：宋

王氣鬰東南，兵塵莽關洛。
事會豈有極，祇恐元氣弱。
折衝樽俎餘，欠着一諤諤。
如公胡不歸，儒用魯何削。
壽嬾庵趙先生十首·其四
作者：陳元晉
朝代：宋

醫國藥萬金，補衮線五色。
誰令落江湖，刺史六百石。
衆萬溝壑瀕，援手公一力。
平生富青州，關心豈官職。
安撫徽猷郎中被召欲東賦詩見志乃以得歸閑退爲喜門人小子知先生之心也輒和嚴韻用暢高風·其一
作者：陳元晉
朝代：宋

莫管聲名草木知，人生待足是何時。
興纔盡處須回棹，塗到迷時漫泣岐。
老我昨非今似是，笑渠小黠大還癡。
山林晚覺中多味，不怪商顔只茹芝。
安撫徽猷郎中被召欲東賦詩見志乃以得歸閑退爲喜門人小子知先生之心也輒和嚴韻用暢高風·其二
作者：陳元晉
朝代：宋

聱叟揮車倦且歸，釣遊舊處足娛嬉。
客懷自分三宜去，世事那無一可爲。
晝日高眠甘茗乳，秋風清飲飽蓴絲。
何當爲背奚奴錦，收拾潭州歸後詩。
寧都上元有作·其一
作者：陳元晉
朝代：宋

一覺翛然已五更，窗橫梅影月偏明。
年時記得嬉遊罷，猶爲梅花夢不成。
寧都上元有作·其三
作者：陳元晉
朝代：宋

刃劍尤爲花木災，園林不貸一株梅。
呼童徧縣無尋處，安得成叢插燭來。
寧都上元有作·其二
作者：陳元晉
朝代：宋

賣薪買酒舊家時，人樂昇平豈自知。
節物如今不堪說，丘墟滿眼更啼饑。
峽山
作者：陳元晉
朝代：宋

帆落榕根暮，禪扉半尚開。
逢僧如舊識，問我幾時來。
潭靜鷗眠穩，雲深猿叫哀。
篝燈看碑石，今古半蒼苔。
帥節留先生兩年粵服氓獠安之一日疏十宜歸欲袖手板還丞相言者猶不之置上命以釐廷之祿解印東歸門生臨川陳元晉援後山送坡仙故事至惠之海豐而別作詩四章云·其一
作者：陳元晉
朝代：宋

手疏宜歸十，心知昨夢非。
鴻冥空費弋，鷗舞早知機。
風急推潮落，雲閑剩雨歸。
攀轅多少淚，海岸濕斜暉。
帥節留先生兩年粵服氓獠安之一日疏十宜歸欲袖手板還丞相言者猶不之置上命以釐廷之祿解印東歸門生臨川陳元晉援後山送坡仙故事至惠之海豐而別作詩四章云·其三
作者：陳元晉
朝代：宋

拙無諧俗韻，老眼獨相奇。
寒谷遲春到，東風盡日吹。
身將三尺律，心不一毫欺。
公與梅花外，南來誰我知。
帥節留先生兩年粵服氓獠安之一日疏十宜歸欲袖手板還丞相言者猶不之置上命以釐廷之祿解印東歸門生臨川陳元晉援後山送坡仙故事至惠之海豐而別作詩四章云·其二
作者：陳元晉
朝代：宋

描畫終無說，歸來豈不榮。
事難工拙較，我自去留輕。
過眼風波惡，懸空日月明。
人生只恁是，孤鶴九臯聲。
帥節留先生兩年粵服氓獠安之一日疏十宜歸欲袖手板還丞相言者猶不之置上命以釐廷之祿解印東歸門生臨川陳元晉援後山送坡仙故事至惠之海豐而別作詩四章云·其四
作者：陳元晉
朝代：宋

木種十年計，苓培千歲根。
三生疑宿植，九殞志酬恩。
遠送竟須別，百懷難具論。
任安窮自分，義不辱公門。
得主管仙都之命
作者：陳元晉
朝代：宋

頭銜清甚管仙都，吏責全無出有車。
老去心情酬應懶，閑來親友往還踈。
每嗤人作囚山賦，莫勸儂通光範書。
只把窮愁博强健，世間得失本乘除。
慶涂權尉三首·其一
作者：陳元晉
朝代：宋

袖中光焰吐青蛇，獻策軍門鬢未華。
豈是輕身探虎穴，要將赤手拔鯨牙。
向來筆研渾無力，此去功名正未涯。
小試柳營新號令，六花排陣寂無譁。
慶涂權尉三首·其三
作者：陳元晉
朝代：宋

朝憂猛虎夕長蛇，弔戰場文憶李華。
自笑病來寬带眼，那能老去植幢牙。
如君政合登東閣，顧我惟堪老北涯。
賓主秋風南浦路，旗鈴好聽捷音譁。
慶涂權尉三首·其二
作者：陳元晉
朝代：宋

歲月遒於赴壑蛇，功名政要及年華。
平淮猶自須裴度，釣渭那能老子牙。
舞袖巧懸嫌地褊，酒杯相屬記天涯。
期君酣戰秋風裏，鼓率銜枚陣不譁。
挽劉金部
作者：陳元晉
朝代：宋

忠清家法見聞中，蜀産凋零又到公。
抗僞一門誠節誼，明倫數語最精忠。
郎潜勇退聲名重，使傳賢勞惠利豐。
時事方艱人物眇，可堪收淚灑悲風。
挽德慶涂守二首·其一
作者：陳元晉
朝代：宋

九京嗟已矣，今吏孰如君。
律己嚴三尺，活人寬一分。
清名寒蜀雪，嘉誦藹南雲。
杉柏風凄切，黄陂原上墳。
挽德慶涂守二首·其二
作者：陳元晉
朝代：宋

鄉枌生也晚，嶺外偶同寅。
齒我子姪行，情如兄弟親。
不嫌同幕辯，要作一州春。
滿澗多題字，回頭更愴神。
採蓮
作者：陳元晉
朝代：宋

春山懶婦忻晝眠，門前女伴邀採蓮。
含嚬行過寒烟浦，瞥上蘭舟悄無語。
尋花不見花深深，見花不折空愁心。
停橈看花紅更膩，却自低頭照秋水。
娟娟沙際月一痕，催歸幾棹菱歌喧。
葉底忽逢花並蒂，折歸月下乞郎看。
擊毬口號戲陳統制
作者：陳元晉
朝代：宋

築場千步柳營東，樽俎精神坐折衝。
星彈流空驚過鳥，霜蹄追電捷游龍。
身輕鞍馬人如畫，膽落猩鼯穴已空。
歸去翠眉環玉帳，釵兒多乞錦纏紅。
春日
作者：陳元晉
朝代：宋

金旛勝裏喚春歸，却後新正八日期。
紅紫莫嫌春較晚，開遲應是落還遲。
晚步
作者：陳元晉
朝代：宋

鼓鐘燈火後，袖手過欄干。
素月空中寂，踈星竹裏看。
溪毛行步濕，潭影古心寒。
此意我方適，亭亭夜未殘。
有感
作者：陳元晉
朝代：宋

寒聲戰梧楸，風色歲行暮。
誰念天涯人，貂裘敝塵土。
一飽亦易營，局促良自苦。
安得八駿蹄，駕言觀玄圃。
朱明洞天
作者：陳元晉
朝代：宋

南來大艑凌空浮，卸帆試畧羅浮秋。
胸中無機神仙喜，筆底光怪山靈愁。
山泉夜作糟床滴，風松閃冉青旗色。
招我三啜玻璃觥，峯頭飛上八千尺。
星微月壯海茫茫，蓬萊仙袂遥相望。
銅龍夜吼風霧香，石橋跨空河漢長。
千巖笙籟奏清曲，萬樹醴露如天漿。
金鴉海底初刷翮，雲擁扶桑一枝出。
羣仙拍手嘆絕奇，坐中相顧屬誰筆。
阿翁曾是夾日飛，公孫請賦五色日。
李徽猷病後許賞蓮而未酬小詩發一笑
作者：陳元晉
朝代：宋

僧夏分來一榻凉，愛蓮更擅水雲鄉。
露融初日敷朝采，雨捲凉飈送晚香。
天女羣參青葉髻，水仙爭護紫荷囊。
一絲不挂根塵凈，莫怪先生久覆觴。
梅
作者：陳元晉
朝代：宋

吾敬林隠君，終老梅花鄉。
孤山足佳處，不願白玉堂。
古來貧賤交，富貴渠相忘。
歲寒誰古心，摇摇桃李場。
梅仙峰
作者：陳元晉
朝代：宋

文陛無階寄履聲，驂鸞有路學仙靈。
長安宮殿今何處，祇有梅峯萬古青。
楊南仲寓湖
作者：陳元晉
朝代：宋

紛紛市道交，翻覆雲雨手。
不如清風與明月，情分却於人耐久。
夫君不受塵土污，湖上結茅誰與處。
坐中只著風月我，有客敲門卿且去。
凉生几席影沉杯，困眠醉舞相追陪。
此時一笑真莫逆，中邊洞徹無纖埃。
須知箇裏非久計，時來携手青雲裏。
蓬萊山頂廣寒宮，放出清光滿天地。
獨夜·其一
作者：陳元晉
朝代：宋

月轉庭除夜未央，坐看梧影上東牆。
金風玉露方清絕，只欠探枝桂子香。
獨夜·其二
作者：陳元晉
朝代：宋

雨作寒聲落枕邊，攪人愁緒不成眠。
非關獨夜難排遣，爲怕秋風在眼前。
王推官載酒來會於逍遥堂
作者：陳元晉
朝代：宋

路入烟蘿杳靄中，良宵一笑美人同。
壺觴盡攬平湖月，絃管時飄別岸風。
三宿未忘緣境勝，一燈相對坐詩窮。
姓名要共青山久，看取當年玉局翁。
田家謠
作者：陳元晉
朝代：宋

長年飯不足，背裂赤日中。
忍饑不肯懶，辛苦求年豐。
今秋幸一熟，天意亦憚窮。
庶幾債可了，或有餘粟舂。
團欒共妻子，糠粃一笑同。
焚香答天賜，力作人何功。
君不見前年三百青銅米一斗，又不見去年蕨根掘盡不充口。
妻孥長恐不相守，敢擬如今蘇息否。
田間
作者：陳元晉
朝代：宋

高田拍拍水連塍，早稻將齊晚稻深。
閉糶人家爭發貸，豐年也有債相尋。
甲申乙酉丙戌四過釣臺有感
作者：陳元晉
朝代：宋

三年四過子陵臺，老我風霜兩鬢催。
望見雲山心已愧，夢登釣石眼爲開。
乾坤清氣長如許，鐘鼎元勳安在哉。
近百年來幾帆過，登臨多是覓官來。
竹
作者：陳元晉
朝代：宋

吾敬王子猷，傲俗獨愛竹。
行止必與俱，情義均骨肉。
雲龍求友心，上下亦相逐。
彼哉絕彜倫，乃戒桑下宿。
紀遊再用前韻
作者：陳元晉
朝代：宋

松篁一徑夾長蛇，雲錦重重肅九華。
長夏飛泉傾石眼，半空懸磴啄簷牙。
要知酒興并詩料，不在山巔即水涯。
記取松間休喝道，山靈應怕俗聲譁。
羅浮山多有道人倚嶔巖爲室僅可容膝引泉貫其間以供烹濯鑿山種豆人不滿二畝可了歲計油然自得也爲予言夜深月明時有虎觸戶山前後多黄鸝終日睍睆可愛與留粹中各賦詩
作者：陳元晉
朝代：宋

山家境界無畦畛，住處隨人意所便。
澗汲巖棲忘世累，石耕畧種盡天年。
時驚虎觸柴扉月，長聽鶑啼綠樹烟。
不信却無人種杏，知從何處覓神仙。
胡文昌和東坡子由彭城月詩併錄澹菴新州以所和見示索和
作者：陳元晉
朝代：宋

澹菴眼似坡仙高，眇視軒冕如秋毫。
忠臣要作社稷計，那知平陸生風濤。
當時蓋亦輕餘子，富貴轉頭真逝水。
汗青不朽姓字香，百世聞風尚興起。
函關正要封泥丸，金陵王氣開龍蟠。
一書乞借尚方劍，搢紳環睨心爲寒。
要扶鑾駕還都汴，鼎鑊在前顔不變。
低頭辦了著南冠，歛手笑還丞相板。
飛鳶跕跕古錦山，氣老益壯窮益堅。
銀河流空月照地，肺肝洞作冰玉看。
緬懷坡仙亦大好，詩比離騷興香草。
持杯滿滿賀素娥，嶺海百年逢二老。
聞孫趾美德不貧，清文高節猶前人。
何當佳話重拈出，只慙授簡梁園客。
謝童帥幹送滴酥
作者：陳元晉
朝代：宋

滴成詩句巧相粘，料得堂深凍未忺。
剪水染雲天上手，何因得見玉纖纖。
贈劉賢良
作者：陳元晉
朝代：宋

十二書言天下事，氣如蕡直語加遒。
誰當心耻四郊壘，子獨眉攢萬國愁。
刺手拔鯨何倜儻，劇談捫虱自風流。
悠然且作新豐醉，定有人能說馬周。
贈歐陽承務
作者：陳元晉
朝代：宋

談天多巧中，名在士夫間。
行遍西江路，來遊南嶽山。
病侵心緒懶，窮慣面皮頑。
莫說功名事，祿書從捲還。
贈符藥朱道士
作者：陳元晉
朝代：宋

君不見許旌陽，飛符走劍蛟龍降。
一朝功行滿仙籍，寶冊金丹來帝旁。
又不見孫思邈，玉函方出千金藥。
棲遲猶作地行仙，良以活人恩施博。
要知天地德好生，鬼謀客邪胡由乘。
有符有藥解濟世，此心即可通神明。
桃椎耳孫樂虛靜，符水能靈藥能聖。
呼雷麾電縛魑魅，二豎三彭俱聽命。
困者以醒病者甦，孳孳予豈爲利圖。
梓人作室橐駝樹，治民相國非殊塗。
降魔要豎大法幢，起死要下黄昏湯。
更頻物色合誰屬，請起江湖登廟堂。
越王臺
作者：陳元晉
朝代：宋

南州勝觀越王臺，天與詩人醉眼開。
雲漠漠邊蕃路遠，水茫茫處海潮回。
人家一半藏烟樹，往事千重問石苔。
料得清秋尤好在，一樽重約月明來。
輓饒武博二首·其一
作者：陳元晉
朝代：宋

方客戎幢右，俄旌墓道傍。
堂虛空老桂，星冷落魁芒。
留世程文樣，傳家奏稿香。
鄉評偕李謝，雖死有幽光。
輓饒武博二首·其二
作者：陳元晉
朝代：宋

內集儕甥舅，同登齒弟兄。
忘年情好密，開口肺肝傾。
恍爾同醒醉，傷哉隔死生。
朔風吹老淚，哀些不成聲。
送鄧帥參文舉得南雄守歸
作者：陳元晉
朝代：宋

風流耆舊傳，悃愊靜無華。
來重青油幙，歸乘皂蓋車。
離筵傾柏葉，客路看梅花。
聞有南來信，門前迓騎譁。
遊羅浮寶積寺·其一
作者：陳元晉
朝代：宋

晴峰膏秋容，遠騎駐春脚。
長風載之游，清月此旅酌。
眼高天圍小，語暖雲氣薄。
神仙邂逅親，導客以笙鶴。
遊羅浮寶積寺·其二
作者：陳元晉
朝代：宋

半生夢羅浮，世事縛兩脚。
仙泉有誰何，生客那得酌。
君詩挹其腴，水味從此薄。
清遊天所裁，望極南飛鶴。
過南安道中·其一
作者：陳元晉
朝代：宋

暑塗明發正愁予，佇立風簷氣不蘇。
擬戴星行方叱馭，誰驅雨至忽隨車。
豈憐行道暍欲死，直恐良苗涸且枯。
早覺南來鹽米賤，趁墟歸去總歡呼。
過南安道中·其二
作者：陳元晉
朝代：宋

火乘金伏勢方驕，天地圍爐萬物焦。
那信炎蒸天六月，却聞優渥雨三朝。
頓添秋思生庭樹，頗覺春痕漲市橋。
分我清風陪獨夜，又愁明月渺難招。
過南雄調木倅·其一
作者：陳元晉
朝代：宋

句法清嚴舊有聲，親傳詩學自趨庭。
添丁只解供耘耔，不似盧仝獨抱經。
過南雄調木倅·其二
作者：陳元晉
朝代：宋

道遠胡爲至此哉，班行見說正須才。
多應詩興清無奈，特爲觀梅故一來。
過桐廬縣
作者：陳元晉
朝代：宋

嚴陵耕釣處，清淑故依然。
樓館危臨水，人烟近倚天。
客行桑下路，晨墾嶺頭田。
遲我風帆便，津頭更覓錢。
雨後·其一
作者：陳元晉
朝代：宋

忽雨乾坤變，將秋氣候寬。
林亭欣濯濯，柳岸渺漫漫。
一飯飽無那，連村枕可安。
舉觴屬明月，急雨放雲端。
雨後·其二
作者：陳元晉
朝代：宋

一雨郊原足，神功不作難。
向知天道邇，今幸物情安。
童稚沾衣走，人家傍戶看。
翻令五六月，春意轉江干。
雪作
作者：陳元晉
朝代：宋

簾捲虛堂曉，兒童笑語譁。
恍疑開月窟，渾是散天花。
竹裏聞清響，江邊看玉槎。
訪梅乘好興，著屐過鄰家。
韶石使君年丈扁舟過我於松桂林敬哦小詩留爲一日款就寄石洲主人以發千里外一笑也·其一
作者：陳元晉
朝代：宋

十五年前會五羊，都門再別九年强。
君榮韶石州麾出，我窘文江縣債償。
人世能消幾離別，征塗何用許奔忙。
梅前菊後風光好，且爲儂留共一觴。
韶石使君年丈扁舟過我於松桂林敬哦小詩留爲一日款就寄石洲主人以發千里外一笑也·其二
作者：陳元晉
朝代：宋

黄雀長行萬里餘，煩渠就寄數行書。
常懷李白詩無敵，莫怪韋郎跡也踈。
玉節榮光何恨速，石洲風物正關渠。
同年相逐雲龍處，應念吾儂乃一豬。
題新昌蔡尉比春園四時載酒亭
作者：陳元晉
朝代：宋

蔡家亭子錦江涯，長約春風作歲華。
拚却百年渾是醉，莫教一日不開花。
稱觴隨獲慈顔悅，問字時容客語譁。
我若有園如箇樣，肯將雙鬢抗風沙。
題曾審言所寓僧舍梅屋·其一
作者：陳元晉
朝代：宋

作屋延梅更鑿池，是花最與水相宜。
橫斜清淺黄昏月，畫出孤山兩句詩。
題曾審言所寓僧舍梅屋·其二
作者：陳元晉
朝代：宋

傾蓋知心兩玉人，竹君邂逅更情親。
能同此味花君子，來共團欒一笑春。
題羅浮山中閣
作者：陳元晉
朝代：宋

大海漫天駕葉舟，來登中閣問仙游。
泉聲急瀉三更雨，雲氣深藏六月秋。
霧濕中天龍出洞，日騰滄海蜃收樓。
禪床靜數愔愔息，身在清都最上頭。
題西齋
作者：陳元晉
朝代：宋

唔咿一室特蘧廬，要讀人間未見書。
快著先鞭問前路，西崑玉府富珍儲。
題陳氏鏡湖·其一
作者：陳元晉
朝代：宋

賀監歸歟百不求，問天只覓鑑湖秋。
夫君賸有閑田地，鑿破天慳得自由。
題陳氏鏡湖·其二
作者：陳元晉
朝代：宋

水上觀心即是禪，此心如鏡察天淵。
一塵不著風波靜，俯水何慚鏡裏天。
題顔秀才夔詩編
作者：陳元晉
朝代：宋

延年一印付聞孫，文采風流今尚存。
生長見聞誠叟里，交游唱和澹菴門。
苦思那有酸寒氣，妙斲渾無斧鑿痕。
問子何爲暗投璧，令吾端欲竪降旛。
餞余倅鼎叟官滿東歸
作者：陳元晉
朝代：宋

丙年同佐牧，相與最情親。
乘月登樓夜，隨風步屧春。
報來陞轉速，歸去召除新。
一劍舊肝膽，持將問大鈞。
鴈字
作者：陳元晉
朝代：宋

超然聖處過張顛，整整斜斜落照邊。
好寫人間不平事，叫開閶闔爲箋天。
寒食
作者：陳元老
朝代：宋

至後百五日，春光無火晨。
金鈿沽酒妾，羅襪弄毬人。
鶑語如留意，花枝不賣貧。
東園舊桃李，紅白盡成塵。
登科
作者：陳元老
朝代：宋

引領羣仙上紫微，雲間相逐步相隨。
桃花直透三層浪，桂子高攀第一枝。
閬苑更無前驟馬，杏園都是後題詩。
男兒顯達當如此，滿袖馨香天下知。
道士
作者：陳元老
朝代：宋

頭戴鹿胎皮，身披鶴氅衣。
月寒丹井立，霜白醮壇歸。
天遊觀
作者：陳元英
朝代：宋

琅玕瑶草滿空山，月上丹臺鶴未還。
夜入瓊樓襟袖冷，始知身在白雲間。
九仙山
作者：陳元通
朝代：宋

九仙曾住九山頭，仙去山空歲月幽。
爲愛遍尋方外侶，乘閒便向洞前遊。
蒼苔斷處蹤猶在，玉局殘來子未收。
換骨丹砂應幾轉，吾生結得此緣不。
五日登五華巖
作者：陳元通
朝代：宋

來此逢端午，山間薇蕨肥。
盈虧看井脉，消息驗玄機。
饑辦胡麻飯，寒供薜荔衣。
俗緣今覺盡，纔到已忘歸。
金陵懷古
作者：陳元鑑
朝代：宋

英雄戰守幾春秋，虎踞龍蟠古石頭。
北固只憑江水在，中原長對夕陽愁。
曹劉謾有經營志，王謝空遺富貴羞。
舉目便懷千古恨，鳳凰臺上不須游。
句·其一
作者：陳充
朝代：宋

密葉高叢擁萬枝，女仙成隊綠雲隨。
句·其二
作者：陳充
朝代：宋

掩戶閑欹枕。
和朱晦翁作
作者：陳光
朝代：宋

去年渭北望卿頻，今日深山屐齒新。
珠樹香沾千澗雨，蓮峰翠滴四時春。
漁郎有意休相問，樵子無心可與親。
石榻盤旋忘歲月，瓶罍羞罄故人貧。
三品石
作者：陳克
朝代：宋

臨春結綺今何在，屹立巉巉終不改。
可憐江總負君恩，白頭仍作北朝臣。
九月瑞香盛開
作者：陳克
朝代：宋

宣和殿裏春風早，紅錦薰籠二月時。
流落人間真善事，九秋霜露卻相宜。
五月菊
作者：陳克
朝代：宋

黄菊有本性，霜餘見幽茂。
名緇喻般若，太史謹占候。
代王正平從諫掾乞畫憑肩美人扇子二首·其一
作者：陳克
朝代：宋

道人已悟孩提事，棄擲泥兒壞紙鳶。
聞道近來都識破，丹青便面亦輕捐。
代王正平從諫掾乞畫憑肩美人扇子二首·其二
作者：陳克
朝代：宋

難陀已幻登伽女，童子猶參蘇密多。
正士逡巡不應受，可能分供病維摩。
伯時四騎
作者：陳克
朝代：宋

弱毫寸紙有餘地，如見天閑八尺龍。
坐想時危真致此，兩軍旗鼓噪西風。
何伯言畫
作者：陳克
朝代：宋

何子畫山心極苦，不畫山林畫其趣。
不知此絹厚幾許，隱隱深入疑有路。
去年持此干貴權，數幅得官仍得錢。
平民常産賣有盡，筆端有産無窮年。
而今東絹知何數，不爲水墨爲襦袴。
我憐何子老更癡，平民皆飽汝獨饑。
千秋歲
作者：陳克
朝代：宋

柏舟高躅。晚歲宜遐福。門戶壯，疏湯沐。青袍圍白髮。端錦縹犀軸。仙桂長，交柯卻映蟠桃熟。縹緲長江曲。入破□簫逐。香霧滿，飛華屋。玉鉤涼月掛，冰麝芙蓉馥。千萬壽，酒中倒臥南山綠。
南歌子
作者：陳克
朝代：宋

勝日萱庭小，西風橘柚長。天憐扇枕綵衣郎。乞與淡雲纖月、十分涼。瀲灩三危霧，氤氳百濯香。年來椿樹更蒼蒼。不用藍橋辛苦、搗玄霜。
南歌子
作者：陳克
朝代：宋

北固煙中寺，西津雨後山。看公英氣兩眉間。如在林霏、江月襲人寒。展翼聲名久，佔熊福艾全。風流不是地行仙。好去鞭笞鸞鳳、紫微天。
南歌子
作者：陳克
朝代：宋

午夜添紅蠟，分曹立翠娥。觥籌寂寂斷經過。誰料綺叢香裡、是銀河。老去空髯戟，愁來奈臉波。一杯如此斷腸何。枉殺兩人心事、只聞歌。
南歌子
作者：陳克
朝代：宋

愛日烘晴晝，輕寒護曉霜。小春庭院繞天香。仙風珊珊來自、五雲鄉。庭下芝蘭秀，壺中日月長。要看發綠與瞳方。一笑人間千歲、飲淋浪。
南歌子
作者：陳克
朝代：宋

獻鯉榮今日，憑熊瑞此邦。年年壽酒樂城隍。共道使君椿樹、似甘棠。歌舞重城曉，從容燕席涼。不須蘇合與都梁。風外荷花無數、是爐香。
南歌子
作者：陳克
朝代：宋

畫幛經梅潤，羅衣尚麥寒。古苔蒼石綠句欄。簾外映花新竹、兩三竿。蠢蠢吳蠶臥，娉娉楚女閒。紅陰角子共嘗酸。腸斷個儂憨態、小眉彎。
南歌子
作者：陳克
朝代：宋

看月憑肩棖，嬌春枕臂眠。不盡花絮夜來寒。帳底濃香殘夢、更纏綿。起晚籠鶯怪，妝遲繡伴牽。聲聲催喚藥欄邊。整髻收裙無力、上鞦韆。
南歌子
作者：陳克
朝代：宋

雲裡千山暖，溪頭八月涼。華簪靄靄待萱堂。羨子懷中雙橘、半青黃。老去齊眉案，閒來坦腹床。相如何日從長楊。慚愧年年高會、索檳榔。
南歌子
作者：陳克
朝代：宋

鳳斝飛醇酎，龍筵噴異香。又還仁還祝延長。正對金風玉露、爽秋光。一種莊椿老，五杸仙桂芳。當年天產竇家郎。須信來春同此、賦高唐。
句·其一
作者：陳克
朝代：宋

鳥聲妨客夢，花片攪春心。
句·其一〇
作者：陳克
朝代：宋

渺渺大江流。
句·其一一
作者：陳克
朝代：宋

老眼不供愁。
句·其一七
作者：陳克
朝代：宋

何妨蓮社醉淵明。
句·其一三
作者：陳克
朝代：宋

殷勤一雙眼。
句·其一九
作者：陳克
朝代：宋

園林初日破朝寒。
句·其一二
作者：陳克
朝代：宋

真成汗漫遊。
句·其一五
作者：陳克
朝代：宋

萬事從來一笑空。
句·其一八
作者：陳克
朝代：宋

剩欲題詩寫懷抱。
句·其一六
作者：陳克
朝代：宋

病叟中閑已白鬚。
句·其一四
作者：陳克
朝代：宋

白頭何所恨。
句·其七
作者：陳克
朝代：宋

俯臨鐵甕重城迥，遠接金陵勝氣來。
句·其三
作者：陳克
朝代：宋

徘徊臨北顧，慷慨俯東流。
句·其三〇
作者：陳克
朝代：宋

顧我從來貧到骨，經營藜藿亦艱辛。
句·其三一
作者：陳克
朝代：宋

樓下旌旗五丈餘，府中賢尹計魁梧。
句·其九
作者：陳克
朝代：宋

君今向姑孰，山好江漫漫。
炯如謫仙人，千載欣復還。
句·其二
作者：陳克
朝代：宋

易照水姿容，非復我登樓。
句·其二〇
作者：陳克
朝代：宋

窈窕階除天一方。
句·其二一
作者：陳克
朝代：宋

蒼顔白髪不時新。
句·其二七
作者：陳克
朝代：宋

角中飄去凄於骨，笛裏吹來妙入神。
句·其二三
作者：陳克
朝代：宋

冷蘂疏花次第勻。
句·其二九
作者：陳克
朝代：宋

濛濛清露濯幽葩，醉質斕斑襯曉霞。
句·其二二
作者：陳克
朝代：宋

詩孱無奈陳橋月。
句·其二五
作者：陳克
朝代：宋

莫嘆勞生三十九。
句·其二八
作者：陳克
朝代：宋

愁眼不供千樹雪，醉頭猶奈一枝春。
句·其二六
作者：陳克
朝代：宋

老去光陰非我春。
句·其二四
作者：陳克
朝代：宋

郊原空闊凈無塵。
句·其五
作者：陳克
朝代：宋

莫向邊鴻問消息，斷腸書信不如無。
句·其八
作者：陳克
朝代：宋

北固天下奇，憑虛倚樓堞。
大江走天去，控以高崨嶪。
句·其六
作者：陳克
朝代：宋

小楫登魚蟹，平原聚鳥烏。
句·其四
作者：陳克
朝代：宋

淚眼生憎好天色，離觴偏觸病心情。
唐人畫牡丹圖二首·其一
作者：陳克
朝代：宋

重樓傑閣上烟霞，戟带飄飄護翠華。
侍女番休春醉著，不知野鹿犯宮花。
唐人畫牡丹圖二首·其二
作者：陳克
朝代：宋

殘紅通白及時開，不費君王羯鼓催。
玉笛重拈天一笑，外邊蜂蝶等閑來。
善財參自在天
作者：陳克
朝代：宋

善財得法猶兒子，工巧仍參自在天。
若悟菩提同戲事，不應縳律更枯禪。
壽張教授
作者：陳克
朝代：宋

玉府多應惜謫仙，紫皇留戀到殘年。
畫眉京溜風流在，借箸先生節概全。
祿比書辭增百萬，壽如門弟及三千。
互鄉不解華祝封，只誦天長地久篇。
大年流水繞孤村圖
作者：陳克
朝代：宋

少游一覺揚州夢，自作清歌自寫成。
流水寒鴉總堪畫，細看疑有斷腸聲。
奉題董端明漁父醉鄉燒香圖十六首 漁父七首 其一
作者：陳克
朝代：宋

處處晴沙著釣綸，浴鳬飛鷺頗相親。
誰知夙昔風雲會，只似尋常江海人。
奉題董端明漁父醉鄉燒香圖十六首 漁父七首 其七
作者：陳克
朝代：宋

風烟回首釣魚臺，巾褐從容小殿開。
自是玉皇香案吏，外邊休奏客星來。
奉題董端明漁父醉鄉燒香圖十六首 漁父七首 其三
作者：陳克
朝代：宋

君王獵罷載熊羆，錫壤分茅合霸齊。
邑有魚鹽太多事，翛然何似釣璜溪。
奉題董端明漁父醉鄉燒香圖十六首 漁父七首 其二
作者：陳克
朝代：宋

鱠縷絲絲雪色魚，碧筩香細引村沽。
江天此樂誰無分，不問官家乞鑑湖。
奉題董端明漁父醉鄉燒香圖十六首 漁父七首 其五
作者：陳克
朝代：宋

志和漁隱古仙真，霅水風流見後身。
蓑笠何須訪圖畫，貂蟬凛凛在麒麟。
奉題董端明漁父醉鄉燒香圖十六首 漁父七首 其六
作者：陳克
朝代：宋

雷澤田漁翊聖明，射蛟南幸見升平。
稍分天漢昭回象，更和江湖欸乃聲。
奉題董端明漁父醉鄉燒香圖十六首 漁父七首 其四
作者：陳克
朝代：宋

傾吳佐越早經綸，朝市風波猛乞身。
不道五湖春浪急，蓬窗還有捧心人。
奉題董端明漁父醉鄉燒香圖十六首 燒香二首 其一
作者：陳克
朝代：宋

相如綠綺有新聲，荀令熏爐非故情。
曲罷空山滿香霧，飄然還上赤霄行。
奉題董端明漁父醉鄉燒香圖十六首 燒香二首 其二
作者：陳克
朝代：宋

琴心非佛亦非仙，座下絃歌萬二千。
一瓣香中誰會得，要須靈刹散花天。
奉題董端明漁父醉鄉燒香圖十六首 醉鄉七首 其一
作者：陳克
朝代：宋

醉鄉天地誰開闢，光景冲融古到今。
明月清風一長嘯，杯中時見昔人心。
奉題董端明漁父醉鄉燒香圖十六首 醉鄉七首 其七
作者：陳克
朝代：宋

黄金細字勒杯巡，魚水恩私晚更親。
但得賜田堪種秫，向來浮議不關身。
奉題董端明漁父醉鄉燒香圖十六首 醉鄉七首 其三
作者：陳克
朝代：宋

斗酒百篇元祐初，當時流輩已蕭疏。
閉門日飲身強健，得見昇平總不如。
奉題董端明漁父醉鄉燒香圖十六首 醉鄉七首 其二
作者：陳克
朝代：宋

昔人愛酒復能詩，阮籍陶潛蓋有之。
共道尚書兼此興，超然異代忽同時。
奉題董端明漁父醉鄉燒香圖十六首 醉鄉七首 其五
作者：陳克
朝代：宋

脫靴神氣迥飄飄，平日千鍾奉帝堯。
老子浮沉人不識，酒壚爭席奈漁樵。
奉題董端明漁父醉鄉燒香圖十六首 醉鄉七首 其六
作者：陳克
朝代：宋

老瓦盆中旋潑醅，陶然樂聖且銜杯。
只今痛飲誰能那，寶器恩從天上來。
奉題董端明漁父醉鄉燒香圖十六首 醉鄉七首 其四
作者：陳克
朝代：宋

子房帷幄贊神謀，晚歲疏封自占留。
代邸勛勞今絕口，上恩仍與醉鄉侯。
好事近
作者：陳克
朝代：宋

尋遍石亭春，黯黯暮山明滅。竹外小溪深處，倚一枝寒月。淡雲疏雨苦無情，得折便須折。醉帽鳳鬟歸去，有餘香愁絕。
寧王進史圖
作者：陳克
朝代：宋

上林風暖脊令飛，玉带花驄侍讌歸。
汗簡不知天上事，至尊新納壽王妃。
攤破浣溪沙·山花子
作者：陳克
朝代：宋

□慢梳頭淺畫眉。亂鶯殘夢起多時。不道小庭花露溼，翦酴醿。簾額好風低燕子，窗油晴日打蜂兒。翠袖粉箋閒弄筆，寫新詩。
曹夫人牧羊圖
作者：陳克
朝代：宋

日長永巷車音細，插竹灑鹽紛妬恃。
美人零落涇水寒，兩鬢風鬟一揮涕。
柔毛𧤏𧤏與人羣，兒女恩怨徒紛紛。
洞房那復知許事，但畫遠牧連空雲。
槲葉飄蕭晚風勁，羖䍽相追寒鵲並。
短童何處沙艸深，族走羣飛各天性。
向來鞍馬曹将軍，文采班班今尚存。
林下夫人更超絕，新圖不作五花文。
江南山色
作者：陳克
朝代：宋

筆間烟雨漫愁人，不是溪山自在春。
一段江南好風景，夕陽花塢净無塵。
浣溪沙
作者：陳克
朝代：宋

小院春來百草青。拂牆桃李已飄零。絕知春意總無憑。盧女嫁時終薄命，徐娘身老謾多情。洗香吹粉轉娉婷。
浣溪沙
作者：陳克
朝代：宋

橋北橋南新雨晴。柳邊花底暮寒輕。萬家燈火照溪明。鳧舄差池官事了，木山彩錯市人驚。街頭酒賤唱歌聲。
浣溪沙
作者：陳克
朝代：宋

淡墨花枝掩薄羅。嫩藍裙子窣湘波。水晶新樣碾風荷。問著似羞還似惡，惱來成笑不成歌。芙蓉帳裡奈君何。
浣溪沙
作者：陳克
朝代：宋

淺畫香膏拂紫綿。牡丹花重翠雲偏。手挼梅子並郎肩。病起心情終是怯，困來模樣不禁憐。旋移針線小窗前。
浣溪沙
作者：陳克
朝代：宋

短燭熒熒照碧窗。重重簾幕護梨霜。幽歡不怕夜偏長。羅襪鈿釵紅粉醉，曲屏深幔綠橙香。徵鴻離遠斷人腸。
浣溪沙
作者：陳克
朝代：宋

窗紙幽幽不肯明。寒更忍作斷腸聲。揹人殘燭卻多情。合下心期唯有夢，如今魂夢也無憑。幾行閒淚莫縱橫。
浣溪沙
作者：陳克
朝代：宋

罨畫溪頭春水生。銅官山外夕陽明。暖風無力小舟橫。萬事悠悠生處熟，三杯兀兀醉時醒。杏花楊柳更多情。
浣溪沙
作者：陳克
朝代：宋

香霧空濛墮彩蟾。傾城催映出重簾。□□銀燭夜厭厭。何物與儂供醉眼，半黃梅子帶紅鹽。粉融香潤玉纖纖。
減字木蘭花
作者：陳克
朝代：宋

閬風玄圃。陽羨溪頭山好處。鬱鬱蔥蔥。勝日尊罍笑語中。十分芳酒。鶴髮初生千萬壽。樂事年年。弟勸兄酬阿母前。
漁家傲
作者：陳克
朝代：宋

寶瑟塵生郎去後。綠窗閒卻春風手。淺色宮羅新染就。晴時後。裁縫細意花枝鬥。象尺燻爐移永晝。粉澀浥浥薔薇透。晚景看來渾似舊。沈吟久。個儂爭得知人瘦。
瑞香
作者：陳克
朝代：宋

佳人在空谷，雙星思銀河。
契闊不有命，盛時豈蹉跎。
娟娟匡廬秀，如此粲者何。
香蜜綴紅糝，寶薰罩宮羅。
幽窗下團欒，微風自婆娑。
寂寥千年初，戢戢逢艾多。
何階託方便，百金聘猗儺。
赤欄青篾舫，丁寧護根窼。
泥沙亦天幸，扳聯入宣和。
誰令蘭蕙徒，憔悴守巖阿。
畫梅花·其一
作者：陳克
朝代：宋

溪路模糊半山雪，暗淡寒梅一枝月。
醉眸無處認冰姿，兩袖香風更愁絕。
畫梅花·其三
作者：陳克
朝代：宋

誤人吹裂柯亭笛，豈有殘英落綺席。
始信壽陽人寫真，不知江南近消息。
畫梅花·其二
作者：陳克
朝代：宋

長恨飄零如楚雲，夢中猶記好精神。
忽逢冷艶冰綃上，歎息侯家占好春。
臨江仙
作者：陳克
朝代：宋

四海十年兵不解，胡塵直到江城。歲華銷盡客心驚。疏髯渾似雪，衰涕欲生冰。送老齏鹽何處是，我緣應在吳興。故人相望若為情。別愁深夜雨，孤影小窗燈。
與叔易過石佛看宋大夫畫山水
作者：陳克
朝代：宋

霜落石林江氣清，隔江猶見暮山横。
箇中只欠崔夫子，滿帽秋風信馬行。
舍弟書來索近詩
作者：陳克
朝代：宋

溪上秋風濁酒杯，白頭羞見菊花開。
夫耕婦饁吾將老，弟勸兄酬子不來。
霜露終身思建業，雲山何處是天台。
百年懷抱今如此，縱有詩成似七哀。
菩薩蠻
作者：陳克
朝代：宋

柳條到地鶯聲滑。鴛鴦睡穩清溝闊。九曲轉朱闌。花深人對閒。日長刀尺罷。試屐櫻桃下。䰉髻玉釵風。雲輕線腳紅。
菩薩蠻
作者：陳克
朝代：宋

柳條窣窣閒庭院。錦波繡浪春風轉。紅日上闌干。晚來花更寒。綠檀金隱起。翠被香菸裡。幽恨有誰知。空梁落燕泥。
菩薩蠻
作者：陳克
朝代：宋

池塘淡淡浮鸂鶒。杏花吹盡垂楊碧。天氣度清明。小園新雨晴。綠窗描繡罷。笑語酴醿下。圍坐賭青梅。困從雙臉來。
菩薩蠻
作者：陳克
朝代：宋

綠蕪牆繞青苔院。中庭日淡芭蕉卷。蝴蝶上階飛。烘簾自在垂。玉鉤雙語燕。寶甃楊花轉。幾處簸錢聲。綠窗春睡輕。
菩薩蠻
作者：陳克
朝代：宋

綠陰寂寂櫻桃下。盆池劣照薔薇架。簾影假山前。映階紅葉翻。芭蕉籠碧砌。猧子中庭睡。香徑沒人來。拂牆花又開。
菩薩蠻
作者：陳克
朝代：宋

赤闌橋盡香街直。籠街細柳嬌無力。金碧上青空。花晴簾影紅。黃衫飛白馬。日日青樓下。醉眼不逢人。午香吹暗塵。
虞美人
作者：陳克
朝代：宋

小山戢戢盆池淺。芳樹陰陰轉。紅闌干上刺薔薇。蝴蝶飛來飛去、兩三枝。繡裙斜立腰肢困。翠黛縈新恨。風流蹤跡使人猜。過了鬥雞時節、合歸來。
虞美人
作者：陳克
朝代：宋

綠陰滿院簾垂地。落絮縈香砌。池光不定藥欄低。閒並一雙鸂鶒、沒人時。舊歡黯黯成幽夢。帳卷金泥重。日虹斜處暗塵飛。脈脈小窗孤枕、鏡花移。
虞美人
作者：陳克
朝代：宋

越羅巧畫春山疊。個裡融香雪。滿身空翠不勝寒。恰似那回偷印、小眉山。青驄油壁西陵下。彷彿當時話。而今眼底是高唐。拂拂淡雲疏雨、斷人腸。
虞美人
作者：陳克
朝代：宋

踏車不用青裙女。日夜歌聲苦。風流墨綬強躋攀。喚起潛蛟飛舞、破天慳。公庭休更重門掩。細聽催詩點。一尊已詠北窗風。臥看雪兒纖手、剝蓮蓬。
西江月
作者：陳克
朝代：宋

搗玉揚珠萬戶，膴眉高髻千峰。佳辰清壽黑頭公，老稚扶攜歡動。借問優遊黃倚，何如強健夔龍。斝舡一棹百分空，澆潑胸中雲夢。
觀錢德嘗書畫
作者：陳克
朝代：宋

臨池競賞無心筆，破産新酬沒骨花。
老子眼寒俱不識，勞君煎點入香茶。
謝曹中甫惠著色山水抺胸
作者：陳克
朝代：宋

曹郎富天巧，發思綺紈間。
規模寶月團，淺淡分眉山。
丹青綴錦樹，金碧羅烟鬟。
爐峰香自湧，楚雲杳難攀。
政宜林下風，妙想非人寰。
飄蕭河官步，羅抺陵九關。
我家老孟光，刻畫非妖嫺。
綉鳯褐顛倒，錦鯨棄榛菅。
忍将漫汗澤，敗此脩連姢。
緘藏寄書篆，曉夢生斕斑。
謝瘧鬼
作者：陳克
朝代：宋

皇天分四時，寒暑代翕張。
折膠與流金，民生以爲常。
伊坎離何神，爲帝司一方。
如何縱孽鬼，乘時盜陰陽。
睢盱四五輩，欻東西跳踉。
詭祕各有名，爲人作炎涼。
或燔以炬火，或吹以鞴囊。
初噤如立雪，俄赫如探湯。
炎洲抵陰壑，那得在一床。
閼伯追實沈，左右分寇攘。
須臾異冬春，裘扇安可當。
番休數汗粟，冰炭沸我腸。
怫鬰不自聊，災疢未渠央。
非針艾所及，區區事祈禳。
犧牲一物無，祝祠甚荒唐。
殷勤謝衆鬼，汝計誠未良。
汝利在嘔泄，藜莧焉足嘗。
我貧乏錢財，調汝徒披猖。
來汝豈不聞，儒生類強梁。
子美雖老瘦，靦顔事新粧。
退之稍奸黠，百藥更臭香。
身病易語言，咄咄多謗傷。
吾將援此例，勉作新詩章。
詩以榮汝歸，自可捐糗糧。
資送於汝足，此外何所望。
汝也寧慚，急急去我旁。
豆葉黃·憶王孫
作者：陳克
朝代：宋

樹頭初日鵓鳩鳴。野店山橋新雨晴。短褐無泥竹杖輕。水泠泠。梅片飛時春草青。
豆葉黃·憶王孫
作者：陳克
朝代：宋

粉牆丹柱柳絲中。簾箔輕明花影重。午醉醒來一面風。綠匆匆。幾顆櫻桃葉底紅。
豆葉黃·憶王孫
作者：陳克
朝代：宋

鞦韆人散小庭空。麝冷燈昏愁殺儂。獨有閒階兩袖風。月朧朧。一樹梨花細雨中。
跋趙朝議江行初雪圖
作者：陳克
朝代：宋

我本孤舟蓑笠翁，雪厓烟樹一生中。
如今不向江湖去，鬬艦旌旗照水紅。
返魂梅次蘇藉韻·其一
作者：陳克
朝代：宋

誰道春歸無覓處，眠齋香霧作春昏。
君詩似說江南信，試與梅花招斷魂。
返魂梅次蘇藉韻·其三
作者：陳克
朝代：宋

老夫粥後惟耽睡，灰暖香濃百念消。
不學朱門貴公子，鴨爐煙裏逞風標。
返魂梅次蘇藉韻·其二
作者：陳克
朝代：宋

花開莫奏傷心曲，花落休矜稱面妝。
只憶夢爲蝴蝶去，香雲密處有春光。
返魂梅次蘇藉韻·其五
作者：陳克
朝代：宋

漫道君家四壁空，衣篝沈水晚朦朧。
詩情似被花相惱，入我香奩境界中。
返魂梅次蘇藉韻·其四
作者：陳克
朝代：宋

鼻根無奈重煙繞，偏處春隨夜色勻。
眼裏狂花開底事，依然看作一枝春。
送僧歸天甯萬年禪院
作者：陳克
朝代：宋

朝天來詣觚稜闕，傍海歸尋瀑布峰。
才大不慚師號美，道高翻訝帝恩重。
問程行冒江村雨，寄宿吟聽水寺鐘。
到日依依賞清景，石橋雲月滿杉松。
遊善權山留題三首·乾洞
作者：陳克
朝代：宋

神仙何時開，中虛仰縈盤。
呀然九地低，怪此天壤寬。
窈窅闢瓊戶，璁瓏綴珠鬘。
陰道差險絕，真形謝雕剜。
閬風安在哉，突兀浮雲端。
天高鬼神惡，欲往良獨難。
空飛遽未暇，穴處如何安。
相將三重茅，勢面玄都壇。
仙田滿嘉植，玉彩長闌干。
心空腹自實，寧計米鹽殘。
遊善權山留題三首·寺後湫水
作者：陳克
朝代：宋

岡巒誰穿空，脈液互吞吐。
憑虛倚翠巖，發地涵潼乳。
哀絃響崖寺，清鏡照林塢。
縈坻驟曲折，嚙石猶飛舞。
津涯浩無窮，神怪傳自古。
參差見坤軸，晃蕩連水府。
微生寄荒絕，多病厭鹹苦。
永懷宅清泠，戮力事農圃。
青秧漸出水，紫筍新過雨。
無慚種秫陶，更似煎茶羽。
遊善權山留題三首·水洞
作者：陳克
朝代：宋

逶迤步哀壑，跼蹐生微瀾。
慘慘白日暮，蕭蕭朱夏寒。
崖傾勢方壯，石出水益湍。
淙流響磬瑟，突起橫鏌干。
微蹤乍渺茫，妙想忺盤桓。
我今人世間，所向行路難。
如何洞宮脚，危磴仍屈蟠。
神傷阻獨往，髪竪兩股酸。
了知仙凡隔，坐惜歲月殘。
心違淚交墮，已去猶長嘆。
遊謝鄉
作者：陳克
朝代：宋

雨裏落帆遊謝鄉，寒聲古木共荒涼。
四山爲我洗蒼玉，況有故人歸上方。
閨情
作者：陳克
朝代：宋

壁間衛玠眉目是，膝下枚皋言語真。
縱使無情似郎主，那能對此不沾巾。
陽羨春歌
作者：陳克
朝代：宋

石亭梅花落如積，吐鮫斕斑竹茹赤。
祝陵有酒清若空，煮糯蒸魚作寒食。
長橋新晴好天氣，兩市兒郎櫂船戲。
溪頭饒鼓狂殺儂，青蓋紅裙偶相值。
風光何處最可憐，邵家高樓白日邊。
樓下遊人顔色喜，溪南黄帽應羞死。
三月未有二月殘，靈龜可信渰水乾。
葑草青青促歸去，短蕭橫笛說明年。
雪岸圖
作者：陳克
朝代：宋

大年貌得寒江雪，鳬雁沙頭野彴微。
箇裏有詩誰會得，情知不道一蓑歸。
題張文潛畫帖·其一
作者：陳克
朝代：宋

此老從來馬如狗，却笑蹇驢難朝天。
聊爾據鞍猶覓句，想知行處似乘船。
題張文潛畫帖·其二
作者：陳克
朝代：宋

官曹文書堆滿牀，憒憒度日孤晝長。
安得如彼二三子，抱琴挟策置我旁。
題葉碩父畫卷二首·其一
作者：陳克
朝代：宋

扁舟欲向山陰去，端爲林泉作此行。
不獨卷中攜栗里，還于句裏得淵明。
題葉碩父畫卷二首·其二
作者：陳克
朝代：宋

風烟幻出元暉畫，林壑天然碩父詩。
只似無心雲出岫，輪囷蕭索更多姿。
題趙宜興萬里江山圖
作者：陳克
朝代：宋

慘淡何人畫，飄颻萬里心。
雲輕春樹暗，日落暮江深。
細酌淵明酒，仍彈子賤琴。
知公湖海氣，對此益駸駸。
題趙次張所藏賊頭子二首·其一
作者：陳克
朝代：宋

揚鞭指點萬貔貅，打取盧龍十四州。
煩君爲發祿山塚，看我快飲月氏頭。
題趙次張所藏賊頭子二首·其二
作者：陳克
朝代：宋

龍章鳯姿世不乏，束手無奈于此思。
丹青王會何須爾，頸血淋漓送藁街。
鷓鴣天
作者：陳克
朝代：宋

小市橋彎更向東。便門長記舊相逢。踏青會散鞦韆下，鬢影衣香怯晚風。悲往事，向孤鴻。斷腸腸斷舊情濃。梨花院落黃茅店，繡被春寒此夜同。
鷓鴣天
作者：陳克
朝代：宋

柳外東風不滿旗。青裾白麵出疏籬。㬠來打鼓儂吹笛，催送兒郎踏浪飛。傾兩耳，鬥雙螭。家家春酒瀉尖泥。儂今已是滄浪客，莫向尊前唱教池。
鷓鴣天
作者：陳克
朝代：宋

白苧吳儂紅頰兒。行歌半是使君詩。山茶處處春猶淺，燈市人人夜不歸。拚劇飲，莫相違。皇恩往往下丹墀。揮毫卻對蓮花炬，憶著蘋洲秉燭時。
鷓鴣天
作者：陳克
朝代：宋

禁瘮餘寒酒半醒。蒲萄力軟被愁侵。鯉魚不寄江南信，綠盡菖蒲春水深。疑夢斷，愴離襟。重簾復幕靜愔愔。赤闌干外梨花雨，還是去年寒食心。
鷓鴣天
作者：陳克
朝代：宋

芳樹陰陰脫晚紅。餘香不斷玉釵風。簿情夫婿花相似，一片西飛一片東。金翡翠，繡芙蓉。從教纖媚笑床空。揉藍衫子休無賴，只與離人結短封。
鷓鴣天
作者：陳克
朝代：宋

風露絹絹玉井蓮，霓旌絳節會中元。鬢頭未學功名晚，金紫由來稱長年。青作穗，酒如泉。蓬萊方丈自飛仙。黃麻敕勝長生籙，早送夔龍到日邊。
延祥觀
作者：陳兌
朝代：宋

兩受君恩辭魏闕，重尋鄉路入嘉州。
延祥觀是揚雄宅，好住玄門第一流。
春日田園雜興二首·其一
作者：陳公凱
朝代：宋

春風冗我田園務，野思芳情約不齊。
檢點瓜邱仍芋壟，按行桑墅更秧畦。
偶陪靈運山前屐，或學東坡雨外犁。
薄暮倦歸專一事，旋誅生菜甕黄虀。
春日田園雜興二首·其二
作者：陳公凱
朝代：宋

世事不挂眼，寄情農圃中。
鉏犁衝曉雨，杖屨立東風。
芽穀驗仁脈，澆花趲化工。
獨餘真意味，濁酒自燒菘。
挽族子老成
作者：陳公榮
朝代：宋

邊城將星落，浩蕩烟塵黄。
我亦在行陣，生死未可量。
涕滂感永訣，激烈摧肝腸。
昔爾仗雄劍，志在清八荒。
神武埒頗牧，奇計如平良。
遇賊奮英果，逐殺何其强。
氣數乖人事，竟向鋒刃僵。
忠魂薄日月，耿耿萬古光。
雖云獲死所，國恥猶未忘。
便應作厲鬼，虜酋罄殺傷。
句
作者：陳公舉
朝代：宋

清曉蛙聲引啼鴂，夕陽牛背立歸鴉。
予與德升尚書招已懋端明叔厚內翰會飲因有倡和佳篇謾次前韻呈三兄
作者：陳公輔
朝代：宋

盛朝多少舊公卿，誰似三人負大名。
金带並趨清禁路，玉杯同醉白雲城。
吾儕出處真成戲，俗眼觀瞻祇自驚。
便恐名隨封詔去，且頻開宴慰交情。
凈明寺閱藏經
作者：陳公輔
朝代：宋

三載功夫一藏經，非禪非道亦非僧。
但憑方寸行諸善，也是如來最上乘。
句
作者：陳公輔
朝代：宋

有德傳鄉里，無金遺子孫。
天封瑞雲閣
作者：陳公輔
朝代：宋

晴雲漠漠水潺潺，危閣春歸白日閑。
若問祖師消息處，眼前環列是青山。
州宅
作者：陳公輔
朝代：宋

萬疊湖山煙水濱，朱門畫戟間松筠。
登臨不踏紅塵路，燕寢長居紫府春。
晝靜欲驂風外駕，夜寒疑是月中身。
我慚白首方懷紱，猶得蓬萊作主人。
建炎丞相成國呂忠穆公退老堂·其一
作者：陳公輔
朝代：宋

經營堂宇近江濱，退穩功成名遂身。
門外魚龍欣得地，圃中花木暖藏春。
也知朝野思賢相，聊借湖山作主人。
誰謂周公驕且吝，坐間無日不延賓。
建炎丞相成國呂忠穆公退老堂·其二
作者：陳公輔
朝代：宋

平昔勳名絕輩流，正閑贏得去尋幽。
春風陌上飛千騎，曉日林間映九斿。
閩嶺何妨傳雅詠，龍庭行即告嘉猷。
願將屢秉鈞衡手，留作他年几杖遊。
戲和德升賞梅因記十三日梅園之游發諸兄一笑
作者：陳公輔
朝代：宋

我聞永慶梅，孤標寄巖陰。
衰年苦多病，咫尺未暇尋。
公心亦似鐵，惜花情卻深。
愛此獨株好，何必須滿林。
茲游恨莫陪，有酒誰與斟。
因思東郊上，瓊蕊滿髻簪。
黄昏月下歸，翠袖寒易侵。
想公見戲語，一笑開胸襟。
李伯紀丞相挽詩三首·其一
作者：陳公輔
朝代：宋

豪傑不世出，爲時斯間生。
有心安社稷，無計避功名。
憂國唯知重，謀身祇覺輕。
徒令青史上，永？著英聲。
李伯紀丞相挽詩三首·其三
作者：陳公輔
朝代：宋

當時偶同罪，平昔豈相知。
天下指爲黨，我公終不疑。
空懷荆渚樂，已失雁山期。
此意憑誰訴，臨風有淚垂。
李伯紀丞相挽詩三首·其二
作者：陳公輔
朝代：宋

材大古難用，功多忌更多。
忠懷衝日月，讒口肆風波。
此老今亡矣，蒼生獨奈何。
應遺一時恨，千載不能磨。
次韻叔厚內翰喜雪詩
作者：陳公輔
朝代：宋

動天須假至誠祈，誠若專時定弗違。
冬後縱無三白應，春前俄有六花飛。
著人但覺寒威重，擁火猶嫌酒力微。
聊爲使君歌上瑞，麥苗千頃已菲菲。
石鼓山
作者：陳公輔
朝代：宋

有山名石鼓，千古鎮南溟。
大手不勞力，動時天下驚。
絕句三首·其一
作者：陳公輔
朝代：宋

雨過疏窗分外涼，隔簾風引芰荷香。
江湖六月生秋思，清夢回時月滿床。
絕句三首·其三
作者：陳公輔
朝代：宋

京國重來一夢間，不堪回首赤城山。
隋堤古柳年年在，應笑行人鬢已班。
絕句三首·其二
作者：陳公輔
朝代：宋

夾岸古榆清蔭密，傍簷斜月冷光疏。
晚涼一枕邯鄲夢，半夜西風已滿裙。
肄業廣慈院臨別留一絕
作者：陳公輔
朝代：宋

來時膏雨迷新野，去日薰風吹舊林。
寄語主人休惜別，白雲南北本無心。
蓬萊閣歸醉
作者：陳公輔
朝代：宋

蓬萊閣上醉歸時，猶索芳樽步步隨。
啼鳥似來留翠佩，旁人笑爲整花枝。
腰間半嚲黄金印，頭上斜欹白接䍦。
拍手向他賓從道，使君未老莫扶持。
行諸山道中
作者：陳公輔
朝代：宋

我曾天台遊，于今四十載。
一朝忽復來，時節如有待。
形骸覺老景，景色殊不改。
雨中尋舊跡，觸目雲靉靆。
巖瀑落千尋，澗花紛五彩。
崖深蘚蒼蒼，溪淺石磊磊。
昔時所未到，足力胡可殆。
要當至絕頂，直下小滄海。
茲山八萬丈，端的不吾給。
偉哉造化功，疑若有真宰。
黄精煮甚食，茯苓良可採。
何當誅茆居，此志終有在。
詩一首
作者：陳公輔
朝代：宋

白髮鬅鬙未得閑，有時覽鏡笑衰顔。
逢人載酒寧辭醉，寓意題詩不用刪。
幸有鑑湖堪寄傲，直慚書殿尚通班。
豁除簿領塵矣了，卻上蓬萊看好山。
述懷謝陳去非見訪
作者：陳公輔
朝代：宋

愧無直節報朝廷，富貴端能一羽輕。
若比公孫終作相，寧堪汲黯止爲卿。
吾曹學古當然事，俗眼看人只自驚。
賴有同年曲江客，每回相過語平生。
遊普慶院
作者：陳公輔
朝代：宋

滿目雲煙萬疊山，梵宮深鎖翠微間。
市朝多少紛紛客，輸卻僧家一味閑。
雪晴可喜戲作四韻奉呈
作者：陳公輔
朝代：宋

盈尺階前瑞已多，曉來天色漸晴和。
青陽一氣應回暖，黄竹三章且罷歌。
小雨洗時嵐滴翠，細風吹處沼生波。
東郊便好尋芳去，桃李爭妍映綺羅。
題張子正觀察溪風亭
作者：陳公輔
朝代：宋

我家近東城，南湖屢嘗游。
往時古堤岸，路暗行人愁。
棘籬蔽荒圃，貍鼠呼啾啾。
好景豈終廢，發見端有由。
張公山西將，帷幄久運籌。
晚歲倦征討，雅懷在林邱。
人方棄不取，公乃得所求。
除治見佳趣，經營出奇謀。
竹窗清景亂，梅軒暗香浮。
中間溪風亭，崢嶸跨碧流。
虛簷極宏敞，坐見羣山幽。
終夜自泠泠，六月長颼颼。
蕩漾月波起，飄急雲靄收。
曠然天宇間，清思何悠悠。
高朋幾還往，玉斝時勸酬。
相從同一醉，庶以消百憂。
羨公強健身，萬事心不留。
獨愛池館閑，永日嘗休休。
公才自無雙，何用嘆不侯。
試訪舊識中，此樂寧有不。
題蒼嶺
作者：陳公輔
朝代：宋

行到山危僕已痡，此身強健不須扶。
回頭指顧重岡險，得似人心險也無。
句
作者：陳兵書
朝代：宋

山秀雲成葉，江湍浪作花。
秋思
作者：陳則翁
朝代：宋

在世身如客，餘年老一洲。
荒村寒信早，黄葉晚風秋。
水浄見孤影，天空生遠愁。
傑然霜下菊，佳色滿林丘。
閩嶠軍中
作者：陳則翁
朝代：宋

貔貅齊擁霍嫖姚，却笑青山說豹韜。
兵馬夜行殘月下，弓旌寒響朔風高。
壺漿故老愁啼血，野飯將軍猛茹毛。
自笑書生隨玉帳，也腰刀劍束征袍。
碭山懷古
作者：陳剛
朝代：宋

山名芒碭勢穹崇，漢祖嚴祠翠靄中。
紫氣應時騰碧落，素靈何處泣秋風。
狐鳴陳涉孤墳壞，金盡梁王石室空。
畢竟乾坤歸有道，漫誇扛鼎力英雄。
石材廟題柱
作者：陳剛中
朝代：宋

疏爵新剛應，論功舊石材。
能形文母夢，還訝佞人來。
海市爲誰出，衡雲豈自開。
乞靈如見告，逐客幾時回。
視澇
作者：陳剛中
朝代：宋

暨陽古澤中，今歲仍大水。
舟行民田中，一浪四十里。
農夫相對泣，父子饑欲死。
酷吏亦何心，誅求殊未已。
豈繄竭膏血，直欲剝膚髓。
哀此無告民，有生皆赤子。
天災自流行，助虐亦何理。
我愧才術疎，陸陸佐小壘。
熟視不能救，有淚空如灑。
皇心念下民，惻怛形詔旨。
丁寧既諄複，象魏幾黄紙。
要須盡蠲除，仰稱德意美。
人微言或棄，歸休從此始。
陽關詞
作者：陳剛中
朝代：宋

客舍休悲柳色新，東西南北一般春。
若知四海皆兄弟，何處相逢非故人。
送程給事知越州
作者：陳升之
朝代：宋

早年交契最綢繆，垂老江城爲少留。
瀕海新城築金壘，瑣闈初遠邃廷旒。
過家燕坐多賓樂，到郡公餘放吏休。
滿目湖山何處勝，蓬萊高閣正清秋。
淳祐七年丁未十一月朔蔡久軒自江東提刑歸抵家時三館諸公以風霜隨氣節河漢下文章分韻賦詩送別得節字
作者：陳協
朝代：宋

賈生陳治安，難與絳灌列。
汲黯觸公卿，不得補遺闕。
直道非身謀，古今同一轍。
吾觀蔡子賢，木訥有志節。
道山得良友，同舍顔色悅。
家學傳考亭，議論接賢哲。
塵汙具瞻地，兩疏憤激切。
當宁垂寬容，在庭競稱說。
屢章丐投閑，一節往司臬。
獄情貴平反，人物宜區別。
要令大江東，精彩與昔別。
君誠給諫姿，上恩詎輕絕。
即當宣室對，忠言合稷契。
淳祐七年丁未十一月朔蔡久軒自江東提刑歸抵家時三館諸公以風霜隨氣節河漢下文章分韻賦詩送別得風字
作者：陳南
朝代：宋

自嘆年餘七十翁，道山重上攝高風。
一封疏奏膽如斗，三請投閑氣直虹。
憲節可能攄藴抱，男兒到底要英雄。
江臯父老如相問，爲說吾今計亦東。
句
作者：陳博古
朝代：宋

門外海濤奔鐵騎，檻前山背擁金鰲。
遊龍隠巖·其一
作者：陳叔信
朝代：宋

幾年鱗甲蟄清淵，一旦飛騰石自穿。
遺跡漫存離舊隠，定應銜雨去朝天。
遊龍隠巖·其二
作者：陳叔信
朝代：宋

洞口岩高著數椽，秋鈴聽法護金仙。
騰身一躍天池後，雲霧於今尚滃然。
送素上人遊方
作者：陳叔堅
朝代：宋

不是無衣鉢，師心酷愛山。
自言行脚好，却厭住庵閒。
野水寒林外，孤雲夕照間。
清遊何處寺，須寄好碑還。
雙皂莢行
作者：陳叔度
朝代：宋

綠葉森森迎曉日，雙雙暗結秋霜實。
乾坤造化借風流，陰靈滑稽爲誰匹。
一蔕雙葩心兩同，風力雨綿神其功。
中官始奏獻奇異，祥圖瑞牒揮毫鋒。
四海萬方只一株，繚繞周牆百丈餘。
侍從宮娃共爭取，攀援棘刺血羅襦。
采得溫泉奉金輦，雪瑩肌膚紅玉暖。
合歡當前此物生，上皇都笑天機淺。
過武侯廟
作者：陳古
朝代：宋

群雄角逐自驅除，邂逅真龍起畏途。
材並管蕭非亞匹，氣吞曹馬直庸奴。
兩朝冠蓋尊元老，千載風雲屈壯圖。
天欲鼎分終割據，可憐憂國竟捐軀。
志怪
作者：陳古遇
朝代：宋

沉沉萬仞淵，下有驪龍珠。
佩之壽松喬，售之富侔都。
貪夫臨淵羨，重利輕微軀。
百金不龜藥，千金水犀珠。
丹砂與翠羽，陸産海所無。
齎裝濤浪中，巨闕光炯如。
粲粲兩青童，駢肩問所須。
再拜上珠翠，敢問龍起居。
青童粲玉齒，雲龍卧玄虛。
爲君窮珠山，鞭雲取長驅。
雲急風更惡，蒼梧來時徐。
丹藥兩須失，哀哉飽鯨魚。
莫飲酒
作者：陳古遇
朝代：宋

莫飲酒，酒醒駡人繞盆走。
酒香入腦頭欲旋，駡聲漸低涎落口。
草履有長短，伸脚可試否。
未論身後五車書，已隨生前一杯酒。
馬別主
作者：陳古遇
朝代：宋

馬別主兮，涕泗霑臆。
士別主兮，喜見顔色。
于嗟馬兮，胡戀而駐。
于嗟士兮，胡棄而背。
寶鼎現
作者：陳合
朝代：宋

神鰲誰斷，幾千年再，乾坤初造。算當日、枰棋如許，爭一著、吾其衽左。談笑頃、又十年生聚，處處豳風葵棗。江如鏡，楚氛餘幾，猛聽甘泉捷報。天衣細意從頭補。爛山龍、華蟲黼藻。宮漏永、千門魚鑰，截斷紅塵飛不到。街九軌，看千貂避路，庭院五侯深鎖。好一部、太平六典，一一週公手做。赤舄繡裳，消得道、斑斕衣好。盡龐眉鶴髮，天上千秋難老。甲子平頭才一過，未說汾陽考。看金盤，露滴瑤池，龍尾放班回早。
題龜峰詞後
作者：陳合
朝代：宋

西晉風流自一家，憶君魂夢到梅花。
梅花深處無人迹，明月一枝霜外斜。
鐵甕洞
作者：陳唐佐
朝代：宋

雲端象鼻通，一甕自沖融。
豈是乾坤小，當知造化工。
靈泉猿不飲，丹氣鶴常充。
仙子乘鸞去，何年返故宮。
大滌洞天留題·其一
作者：陳唐生
朝代：宋

天下有力可移山，底事秦鞭不作難。
我却笑渠精衛石，一生愁絕海漫漫。
大滌洞天留題·其二
作者：陳唐生
朝代：宋

肩臂成漥古石存，雨乾不受野苔痕。
道人未用誇神力，自是山王不動尊。
句
作者：陳商霖
朝代：宋

生死交情誰念舊，炎凉世態競迎新。
句
作者：陳善
朝代：宋

不到滄浪亭上望，那知此句是天成。
句·其一
作者：陳善
朝代：宋

春風一日歸深院，巫峽千山鎖暮雲。
句·其三
作者：陳善
朝代：宋

不知筋力衰多少，但覺新來嬾上樓。
句·其二
作者：陳善
朝代：宋

聞說平生輔漢卿，武夷山下啜殘羹。
和人
作者：陳善
朝代：宋

鮫綃巧織在深泉，不與人間機杼聯。
要知妙在筆墨外，第一莫爲醒者傳。
姑蘇靈巖寺
作者：陳善
朝代：宋

山僧不好古，改作任所欲。
洞荒徑已迷，廊空響誰續。
滿江紅
作者：陳善
朝代：宋

三月風前花薄命，五更枕上春無力。
句
作者：陳嗣昭
朝代：宋

二十四州稱小桂。
蔣洋道中望太姥山四首·其一
作者：陳嘉言
朝代：宋

問俗驅王事，齋宮耐可期。
寒花明絳節，孤月映摩尼。
縹渺浮虛廓，蒼茫弄晚曦。
三山如可接，莫遣漢臣歸。
蔣洋道中望太姥山四首·其三
作者：陳嘉言
朝代：宋

絕巘雲霄外，嵯峨杳靄間。
雲將山岫溼，鶴伴月華閒。
流水溪溪靜，琪花樹樹殷。
攀躋猶未得，清夢遶禪關。
蔣洋道中望太姥山四首·其二
作者：陳嘉言
朝代：宋

望裏仙蹤渺，烟霞滄海東。
逕迷丹竈外，人轉大還中。
虬偃千林日，鸞吹一夕風。
停驂遲太姥，藍水洗塵容。
蔣洋道中望太姥山四首·其四
作者：陳嘉言
朝代：宋

層崖緣石澗，孤樹聳危橋。
海色侵衣袂，松風破泬寥。
佛門苔蘚古，山寺薜蘿饒。
回首斜陽外，神仙未可招。
遊霍童·其一
作者：陳嘉言
朝代：宋

洞尋黄鶴白鶴，峰過大童小童。
杖底泉聲滴瀝，水邊樹色空濛。
遊霍童·其三
作者：陳嘉言
朝代：宋

瀑聲深澗淺澗，峰勢烟籠霧籠。
彷彿身遊海上，須臾覺上山中。
遊霍童·其二
作者：陳嘉言
朝代：宋

藤上老猿欲墮，松間野鹿相隨。
苔蘚綠埋丹竈，桃花紅染金錘。
遊霍童·其四
作者：陳嘉言
朝代：宋

翠篠輕挑綠酒，紫芝閒對黄冠。
半醉風迴鐵笛，中宵冷露瑶壇。
題太姥墓
作者：陳嘉言
朝代：宋

吾聞堯時種藍嫗，世代更移那可數。
帝堯朽骨無微塵，此閒猶有堯時墓。
墓中老嫗知不知，五帝三王奚以爲。
狼貪鼠竊攫尺士，窾木未枯已易主。
君不見仙人掌，分明指取青天上。
騎龍謁帝大羅天，不逐華蟲挂塵網。
又不見石棋盤，人去盤空局已殘。
當時勝負此何有，爭先奪劫摧心肝。
請君絕頂試飛舄，左望東甌右東冶。
山川不見無諸君，但見烽煙徧郊野。
野老吞聲掩淚哀，茫茫滄海生蓬萊。
句
作者：陳國材
朝代：宋

紅日晚天三四雁，碧波春水一雙鷗。
曉色
作者：陳在山
朝代：宋

荒鷄遞寒鳴，寥廓弄清曙。
初陽未離海，薄雲尚籠樹。
沙明宿鷺驚，巷白行人語。
瓦瓶自持汲，正在月落處。
七溪
作者：陳均
朝代：宋

爲愛潺湲引步遲，不知行盡白雲西。
雲深忘却來時路，吟斷空山片月低。
九江聞雁
作者：陳均
朝代：宋

烟波渺渺夢悠悠，家在江南海盡頭。
音信稀疏兄弟隔，一聲新雁九江秋。
鶴林寺·其一
作者：陳均
朝代：宋

知有楓林坐竹間，每尋紆路試登山。
虛簷忽見籠中鶴，似我愛閒身未閒。
鶴林寺·其二
作者：陳均
朝代：宋

竹遶高僧逢話處，花留仙者舊開枝。
道身虛淡元無著，付與東風爛漫吹。
塞翁吟
作者：陳坦之
朝代：宋

遠碧秋痕瘦，楚玉恨賦淒涼。荷雨碎，泣殘妝。系愁在垂陽。秋衣拂疊仙梔露，裁雲刀尺猶香。詩錦字，獻明璫。肯容易相忘。思量。空掩抑，分宵緩枕，終不敵、涼譙漏長。自解珮、蘭皋去後，漸消滅、香梅醞藉，小杜疏狂。年華駛水，鬢影西風，都付清觴。
柳梢青
作者：陳坦之
朝代：宋

綠弱紅臞。暖雲沁雨，乍有還無。破曉幽禽，平渠流水，春響庭除。梅酸初著花跗。似滴滴、新愁未舒。幾信花風，一痕青燒，萬里秦吳。
它山堰
作者：陳坰
朝代：宋

堰雷推動阿香車，惠澤均霑十萬家。
誰任長官身後責，迴潮今又見迴沙。
絕句
作者：陳垓
朝代：宋

硯乾筆禿墨糊塗，半夜敲門送省符。
擲得么么監嶽廟，恰如輸了選官圖。
大滌洞天留題
作者：陳垵留
朝代：宋

支徑縈紆路似窮，疑非瓊館洞霄宮。
雖煩綠野諸公領，誰到青山九鎖中。
栝隠又深千嶂月，笋將猶欠一枝筇。
道人欲識巖棲處，因鶴東來問漫翁。
南雁山
作者：陳埴
朝代：宋

千峯歷罷寄山窗，酒力詩狂總未降。
月白洞門花落盡，天空華表鶴飛雙。
崖邊瀑雪寒侵夢，澗底笙簫冷韻腔。
且喜懶殘煨芋熟，不妨久話共秋缸。
御溝柳
作者：陳執中
朝代：宋

一度春來一度新，翠光長得照龍津。
君王自愛天然態，恨殺昭陽學舞人。
惠安縣齋咏梅
作者：陳執中
朝代：宋

去年邊上見梅花，醉眼淹留未到家。
今日嶺南攀折得，忽驚身又在天涯。